hotchpotch/miracl-hf-unified huggingface dataset:
ฟาโรห์แอเมนโฮเทปที่ 1
ฟาโรห์แอเมนโฮเทปที่ 1 (/ˌæmɛnˈhoʊtɛp)(Amenhotep I) "หมายถึง ความพอใจของเทพอามัน" ภาษากรีกโบราณอ่านพระนามของพระองค์ว่า" Ἀμένωφις"(Amenophis) เป็นฟาโรห์พระมหากษัตริย์พระองค์ที่ 2 แห่งราชวงศ์ที่ 18 ยุคอาณาจักรใหม่ตอนต้นของอียิปต์โบราณ
ฟาโรห์แอเมนโฮเทปที่ 1 เป็นพระราชโอรสพระองค์ที่ 3 ในฟาโรห์อาห์โมสที่ 1ปฐมกษัตริย์แห่งราชวงศ์ที่ 18 และพระนางอาห์โมส-เนเฟอร์ตารี โดยที่แอเมนโฮเทปมีพระเชษฐาร่วมพระมารดา 2 พระองค์ คือ เจ้าชายอาโมส-อังค์(Ahmose-ankh)และเจ้าชายอาโมส-ซาแพ(Ahmose Sapair) พระเชรษฐาทั้งสองพระองค์สิ้นพระชนม์ตั้งแต่ทรงพระเยาว์ ทำให้แอเมนโฮเทปได้ดำรงตำแหน่งมกุฎราชกุมาร และเข้าพิธีราชาภิเษกเมื่อพระชนมายุราว 21 ชันษา หลังจากการสิ้นพระชนม์ของพระราชบิดา และอภิเษกสมรสกับพระนาง อาห์โมส เมอร์ริตามุน(Ahmose-Meritamun)พระภคินีร่วมสายพระโลหิต และมีพระราชโอรสด้วยกัน แต่สิ้นพระชนม์เมื่อยังเยาว์วัย
ในรัชสมัยของพระองค์ ได้มีการทำศึกกับชนชาติต่าง ๆ และได้รับชัยชนะ เช่น นูเบียน 
ตามบันทึกของมาเนโธนักประวัติศาสตร์สมัยราชวงศ์ปโตเลมี กล่าวว่า ฟาโรห์แอเมนโฮเทปที่ 1 ทรงอยู่ในราชสมบัติประมาณ 10 ปี แต่ตามบันทึกในสุสานของนักบวช ชื่อ อาเมเนมฮัต ซึ่งเป็นบุคคลที่มีชีวิตในสมัยเดียวกับแอเมนโฮเทปที่ 1 ระบุไว้ชัดเจนว่า ทรงครองราชย์นาน 21 ปี โดยนักวิชาการส่วนใหญ่เชื่อว่าพระองค์ทรงครองราชย์ระหว่าง ปี 1546 – 1526 ก่อนคริสตกาล หรือ 1525 – 1504 ก่อนคริสตกาล โดยแต่ละกลุ่มอาจมีการกำหนดะยะเวลาที่ทรงครองราชย์ต่างกันเล็กน้อย
รูปปั้นที่มีการสร้างขึ้นในรัชสมัยของแอเมนโฮเทปที่ 1
สโกปัส
สโกปัส (Scopus) เป็นฐานข้อมูลบรรณานุกรมที่รวมรวมบทคัดย่อและการอ้างอิงจากวารสารวิชาการ โดยมีชื่อบทความมากกว่า 20,000 เรื่องจากสำนักพิมพ์ 5,000 แห่ง ที่เน้นในด้านวิทยาศาสตร์ วิทยาการ การแพทย์ อยู่ภายใต้การดูแลของบริษัทแอ็ลเซอเฟียร์ที่ให้ผู้ใช้งานเข้าใช้ผ่านระบบสมาชิก โดยมักจะถูกนำมาเปรียบเทียบกับ Web of Science (ชื่อเดิม ISI)
บนเว็บไซต์สโกปัสยังคงมีการให้บริการรายละเอียดผู้แต่งบทความรวมไปถึงรายละเอียดของมหาวิทยาลัยและสถาบันวิจัยเพิ่มเติมนอกเหนือจากบทคัดย่องานวิจัย โดยรวมไปถึงการให้บริการระบบแจ้งเตือนหากมีผลงานวิจัยใหม่เพิ่มเข้ามาหรือมีการเพิ่มการอ้างอิง เพื่อใช้ในการคำนวณค่า h-index ของผู้แต่ง
สโกปัสสามารถใช้งานร่วมกับเมนเดลเลย์ ระบบจัดการเอกสารอ้างอิง และ ORCIDระบบล็อกอินเดี่ยวของประวัตินักวิจัย
โจ เมอร์เซอร์
โจเซฟ "โจ" เมอร์เซอร์ (; 9 สิงหาคม พ.ศ. 2457 – 9 สิงหาคม พ.ศ. 2533) เป็นนักฟุตบอลชาวอังกฤษและผู้จัดการทีมชาวอังกฤษ โดยช่วงที่เขาเป็นนักฟุตบอลนั้น เขาเคยเล่นให้กับสโมสรฟุตบอลเอฟเวอร์ตัน อาร์เซนอล และทีมชาติอังกฤษ และในช่วงที่เขาเป็นผู้จัดการทีม เขาเคยคุมสโมสรฟุตบอลแมนเชสเตอร์ซิตีและแอสตันวิลลา
จิมมี เมอร์ฟี
เจมส์ แพทริก "จิมมี" เมอร์ฟี (; 8 สิงหาคม พ.ศ. 2453 – 14 พฤศจิกายน พ.ศ. 2532) เป็นนักฟุตบอลและผู้จัดการทีมชาวเวลส์ ผู้ที่เคยเล่นให้กับสโมสรฟุตบอลเวสต์บรอมมิชอัลเบียน และทีมชาติเวลส์
เมอร์ฟีมีชื่อเสียงจากการที่เขาเข้มแข็งและเป็นตัวอย่างที่ดีต่อผู้เล่นแมนเชสเตอร์ยูไนเต็ดในช่วง พ.ศ. 2489 จนกระทั่งถึงคริสต์ทศวรรษที่ 1970 ซึ่งเขาเป็นทั้งผู้ช่วยผู้จัดการทีม หัวหน้าผู้ฝึกสอน ผู้จัดการทีมสำรอง และแมวมองเต็มเวลา ถึงแม้ว่าเขาจะไม่ชอบความโดดเด่นและชอบทำงานอยู่เบื้องหลังเงียบๆ ก็ตาม
แอ็ลเซอเฟียร์
แอ็ลเซอเฟียร์ (; ) เป็นสำนักพิมพ์ที่มีการตีพิมพ์วารสารวิชาการ ที่เน้นผลงานในด้านการแพทย์และวิทยาศาสตร์ โดยมีวารสารที่เป็นที่นิยมได้แก่ "The Lancet", "Cell", หนังสือ "Gray's Anatomy", รายการรวบรวมวารสาร ScienceDirect, "Trends", "Current Opinion" และฐานข้อมูลสโกปัส บริษัทนี้เป็นส่วนหนึ่งของกลุ่มบริษัท RELX Group มีสำนักงานใหญ่ตั้งอยู่ที่อัมสเตอร์ดัม และมีสาขาอยู่ที่สหราชอาณาจักร สหรัฐอเมริกา เม็กซิโก บราซิล สเปน
แอ็ลเซอเฟียร์มีการตีพิมพ์กว่า 350,000 บทความต่อปี ในวารสาร 2,000 เล่ม โดยมีเอกสารรวบรวมกว่า 13 ล้านเรื่อง และมีการดาวน์โหลดกว่า 750 ล้านครั้งต่อปี
รายการแหล่งมรดกโลกในประเทศมาเลเซีย
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศมาเลเซียทั้งสิ้น 4 แหล่ง
ปัจจุบัน ประเทศมาเลเซียมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 4 แห่ง ดังนี้
นายกรัฐมนตรีบรูไน
นายกรัฐมนตรีบรูไน ได้รับการแต่งตั้งโดยสุลต่านบรูไน ในฐานะนายกรัฐมนตรี สุลต่านทรงเป็นประธานคณะรัฐมนตรี
บัสบีเบบส์
บัสบีเบบส์ () เป็นชื่อของกลุ่มผู้เล่นสโมสรฟุตบอลแมนเชสเตอร์ยูไนเต็ด ซึ่งผ่านการฝึกฝนมาจากโจ อาร์มสตรอง หัวหน้าผู้ฝึกสอน และจิมมี เมอร์ฟี ผู้ช่วยผู้จัดการทีม ผู้เล่นในกลุ่มนี้ได้รับการคัดเลือกจากทีมเยาวชนให้ขึ้นมาเล่นกับสโมสร ซึ่งในเวลานั้นมีแมตต์ บัสบี เป็นผู้จัดการทีม
บัสบีเบบส์ไม่ได้มีชื่อแค่เป็นเยาวชนที่มีความสามารถ แต่ยังเป็นเยาวชนที่มาจากทีมเยาวชนของสโมสรเองมากกว่าที่จะซื้อมาจากสโมสรอื่น ๆ แฟรงก์ นิกคลิน นักข่าวหนังสือพิมพ์แมนเชสเตอร์อีฟนิงนิวส์ ได้ใช้คำนี้เพื่อหมายถึงผู้เล่นที่ชนะเลิศฟุตบอลลีกเฟิสต์ดิวิชันในฤดูกาล 1955–56 และ 1956–57 ด้วยอายุเฉลี่ย 21 และ 22 ปีตามลำดับ
ดาโวส
ดาโวส () เป็นเทศบาลในรัฐเกราบึนเดิน ทางภาคตะวันออกของประเทศสวิตเซอร์แลนด์ ด้วยความสูงกว่า 1,560 เมตรเหนือระดับน้ำทะเลทำให้ดาโวสเป็นเมืองที่อยู่สูงที่สุดในยุโรป มีประชากรถาวรราว 11,136 คน (ค.ศ. 2014) ดาโวสเป็นสถานที่จัดประชุมสภาเศรษฐกิจโลก ซึ่งจัดการประชุมขึ้นทุก ๆ ปี และยังเป็นหนึ่งในแหล่งสกีรีสอร์ทที่ใหญ่ที่สุดในสวิตเซอร์แลนด์
ลำยอง หนองหินห่าว
ลำยอง หนองหินห่าว นักร้องเพลงลูกทุ่งหมอลำหญิงชาวไทย สังกัดค่าย แกรมมี่โกลด์ ในเครือ จีเอ็มเอ็ม แกรมมี่ เจ้าของฉายาสาวหมอลำซิ่งโคโยตี้ เป็นนักร้องลูกทุ่งที่มีชื่อเสียงโด่งดังในปัจจุบันจากผลงานเพลง เอาผัวไปเทิร์น,จีบเอาสิคะ,ประสาซ่ำผัว
ลำยอง หนองหินห่าว มีชื่อเล่นว่า นก เกิดเมื่อวันที่ 21 กุมภาพันธ์ พ.ศ. 2523 เป็นคน อ.วาปีปทุม จ.มหาสารคาม โดยกำเนิด ลำยอง หนองหินห่าวจบการศึกษาจากโรงเรียนนาข่าวิทยาคม จากนั้นจึงศึกษาต่อปริญญาตรี คณะมนุษยศาสตร์และสังคมศาสตร์ สาขาศิลปกรรม (ออกแบบประยุกต์ศิลป์) ราชภัฏมหาสารคาม และจบการศึกษาเมื่อปี พ.ศ. 2546
ลำยอง หนองหินห่าว ทำงานเป็นครูพิเศษ แผนกวิชาการออกแบบ ที่วิทยาลัยอาชีวะศึกษามหาสารคาม ตั้งแต่ปี พ.ศ. 2544 - 2551 รวมทั้งสิ้นเป็นระยะเวลากว่า 7 ปีด้วยกัน ก่อนที่ลำยอง หนองหินห่าว จะออกมารับงานจ้างร้องเพลงเต็มตัว และตอนนี้ได้เป็นศิลปินค่าย "แกรมมี่โกลด์" สังกัด "จีเอ็มเอ็ม แกรมมี่"
บุตรสาวชื่อ น้องเบอร์โทร ชื่อจริง ด.ญ. รัตนไทย จรบุรมย์ เกิดเมื่อวันศุกร์ที่ 17 กรกฎาคม พ.ศ. 2558 (2 ปี)เป็นอัลบั้มพิเศษ ร้องร่วมกับ ได้แก่ หญิงลี ศรีจุมพล,ดอกอ้อ ทุ่งทอง และ ก้านตอง ทุ่งเงิน พร้อมนักร้องลูกทุ่งน้องใหม่ คือ สมบูรณ์ ปากไฟ เป็นอัลบั้มพิเศษโดยเป็นโปรเจกต์ของ อาจารย์สวัสดิ์ สารคาม ต่อจากอัลบั้มพิเศษ มัน ม่วน แซบ เมื่อปีที่แล้ว ซึ่งได้รับการตอบรับเป็นอย่างดี
เป็นอัลบั้มพิเศษ ร้องร่วมกับ ได้แก่ ศร สินชัย,ดอกอ้อ ทุ่งทอง,ก้านตอง ทุ่งเงิน และ สมบูรณ์ ปากไฟ เป็นอัลบั้มพิเศษโดยเป็นโปรเจกต์ของ อาจารย์สวัสดิ์ สารคาม ต่อจากอัลบั้มพิเศษ มัน ม่วน แซบ 2 เมื่อปีที่แล้ว ซึ่งได้รับการตอบรับเป็นอย่างดี
โจ หม่า
โจ หม่า เต๋อ-จง (; เกิดเมื่อวันที่ 27 มิถุนายน 1968) เป็นนักแสดงชาวฮ่องกง แต่ก่อนเคยเป็นตำรวจ ก่อนที่จะเข้าร่วมวงการบันเทิงในปี 1993
หม่าเต๋อจงเป็นหนึ่งในนักแสดงฮ่องกงไม่กี่คนที่เป็นอดีตสมาชิกของวินัยฮ่องกงหรือบริการโคโลเนียล
มิสเตอร์บ้านนา
มิสเตอร์บ้านนา เป็นละครโทรทัศน์ไทย แนวโรแมนติก-คอมเมดี-เพลงลูกทุ่ง เริ่มออกอากาศตอนแรกวันที่ 6 มินาคม พ.ศ. 2556–16 เมษายน พ.ศ. 2558 เวลา 17.45 - 18.45 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน) และ บริษัท จันทร์ 25 จำกัด บทประพันธ์โดย อาณาจินต์ บทโทรทัศน์โดย ศุขสนาน / หิรัญญา / สุธิสา วงษ์อยู่ กำกับการแสดงโดย ชัชวาล ศาสวัตกลูน
ถิร ชุติกุล
ถิร ชุติกุล (ชื่ออ่าน ถิ-ระ; ชื่อเล่น: อั้ม) (เกิด 22 พฤษภาคม พ.ศ. 2533) เป็นนักแสดงและนายแบบชาวไทย เป็นบุตรของนายกอบศักดิ์ ชุติกุล และ หม่อมหลวงลักษสุภา กฤดากร มีพี่สาว 1 คน ชื่อ อาภาสิริ จบการศึกษาระดับปริญญาตรีจาก สถาบันเทคโนโลยีรอยัลเมลเบิร์น (Royal Melbourne Institute of Technology) ประเทศออสเตรเลีย มีผลงานแสดงภาพยนตร์คือ "เพชฌฆาต" และ ภาพยนตร์อเมริกันเรื่อง "The Man with the Iron Fists 2" และได้แสดงเรื่อง "สยามยุทธ" โดยได้รับบทเป็นรัชกาลที่ 1 ในเรื่องนี้ และในปี พ.ศ. 2557 ได้แสดงภาพยนตร์สยองขวัญ เรื่อง "ร่าง" โดยแสดงคู่กับ พอลล่า เทเลอร์ ต่อมารับบทนำในเรื่อง "พี่ชาย My Hero" รับบทเป็นเอก ในบทบาทชายรักชายที่ต้องเข้ารับการคัดเลือกเกณฑ์ทหาร จากบทบาทนี้ทำให้ได้รับรางวัลนักแสดงสมทบชายยอดเยี่ยม จากคมชัดลึก อวอร์ด ครั้งที่ 13 และ รางวัลชมรมวิจารณ์บันเทิง ครั้งที่ 24
บริษัทหลักทรัพย์
เรา
เรา
บริษัทหลักทรัพย์ หมายถึง บริษัทจำกัดที่ได้รับอนุญาตให้ประกอบธุรกิจหลักทรัพย์ ประกอบกิจการด้านการเป็นนายหน้าซื้อขายหลักทรัพย์ ทำการค้าหลักทรัพย์ ให้คำปรึกษาในการลงทุนกิจการจัดจำหน่ายหลักทรัพย์ และกิจการจัดการลงทุนเรา
เรา
เรา
ปิยะพันธ์ุ ชูเพ็ชร์
ปิยะพันธ์ ชูเพ็ชร์ เป็นผู้กำกับภาพยนตร์ชาวไทย และนักเขียนบท ภาพยนตร์ของเขา ได้แก่ จอมขมังเวทย์ และ ผีไม้จิ้มฟัน
องอาจ สิงห์ลำพอง
ดร.องอาจ สิงห์ลำพอง เป็นผู้กำกับภาพยนตร์ชาวไทย ปัจจุบันดำรงตำแหน่งกรรมการผู้อำนวยการใหญ่ สถานีโทรทัศน์ช่อง 8
ชาลี โสภณพนิช
ชาลี โสภณพนิช, () เป็นบุตรชายคนที่สองของ ชาตรี-คุณหญิงสุมณี โสภณพนิช และหลานชายของ ชิน โสภณพนิช และเขาทำหน้าที่เป็นประธาน บริษัท เอเชีย อินเวสเม้นต์ ธนาคารกรุงเทพ เป็นธุรกิจครอบครัวของเขา
ชบ ยอดแก้ว
ชบ ยอดแก้ว (เสียชีวิต 1 พฤษภาคม พ.ศ. 2556) เป็นนักเศรษฐศาสตร์ชาวไทย และเป็นนักการเมือง ได้รับการแต่งตั้งวุฒิสมาชิก ของ ภาคใต้ ชบ ยอดแก้ว เสียชีวิต ด้วยโรคหลอดเลือดสมอง เมื่อวันที่ 1 พฤษภาคม พ.ศ. 2556
จารุณี สารนอก
จารุณี สารนอก เป็นนักวอลเลย์บอลชายหาดชาวไทย เขาเข้าร่วมในเข้าร่วมการแข่งขัน เอเชียนบีชเกมส์ 2012  ที่เมืองไหหย่าง ประเทศจีน.
ประทีป สุขโต
ประทีป สุขโต เป็นนักวอลเลย์บอลชายหาดชาวไทย เขาเข้าร่วมในเข้าร่วมการแข่งขัน เอเชียนบีชเกมส์ 2012 ที่เมืองไหหย่าง ประเทศจีน
ประสิทธิ์ พิลาดวง
ประสิทธิ์ พิลาดวง (เกิด 17 กรกฎาคม พ.ศ. 2537) เป็นนักกีฬาวอลเลย์บอลชาย ผู้ทำหน้าที่ในตำแหน่งตัวเซต ปัจจุบันเล่นให้กับแอร์ฟอร์ซ
เป็นนักกีฬาจากโรงเรียนวังน้ำเย็นวิทยาคม จังหวัดปราจีนบุรี
มันนีแชนแนล
มันนีแชนแนล () เป็นช่องรายการเกี่ยวกับเศรษฐกิจและการลงทุน ออกอากาศตลอด 24 ชั่วโมง เกือบทั้งหมดเป็นรายการสดจากห้องส่ง ภายในอาคารตลาดหลักทรัพย์แห่งประเทศไทย เริ่มออกอากาศครั้งแรก เมื่อวันที่ 29 เมษายน พ.ศ. 2548 ทางโทรทัศน์เคเบิลยูบีซี (ปัจจุบันคือ ทรูวิชันส์) โดยทางตลาดหลักทรัพย์แห่งประเทศไทย มอบให้บริษัท แฟมิลีโนว์ฮาว จำกัด เป็นผู้ผลิตรายการ ภายใต้สัญญาสัมปทานกับ สถานีวิทยุโทรทัศน์กองทัพบก (ททบ.) และ ไทยทีวีโกลบอลเน็ตเวิร์ก จนถึงวันที่ 13 พฤษภาคม พ.ศ. 2556 ปัจจุบันเพิ่มช่องทางออกอากาศ ทางโทรทัศน์เคเบิล ส่วนท้องถิ่น และผ่านเครือข่ายดาวเทียมไทยคม ทั้งระบบซี-แบนด์ และเคยู-แบนด์ นอกจากนี้ ยังสามารถรับชมรายการสดและย้อนหลัง ผ่านแอปพลิเคชันจากทั้งสมาร์ตโฟนและแท็บเล็ต หรือทางเว็บไซต์ www.moneychannel.co.th อีกด้วย
มันนีแชนแนล ดำเนินการสรุปรายงานความเคลื่อนไหว ทางเศรษฐกิจและการลงทุน ในทุกวันจันทร์ถึงวันศุกร์ หลังสิ้นสุดเวลาทำการ ของตลาดหลักทรัพย์แห่งประเทศไทย และแพร่ภาพออกอากาศ ทุกวันตลอด 24 ชั่วโมง แต่เมื่อวันที่ 14 พฤษภาคม พ.ศ. 2553 มันนีแชนแนล จำเป็นต้องยุติการออกอากาศชั่วคราว เนื่องจากมีเหตุการณ์ไม่สงบเรียบร้อย ในบริเวณใกล้เคียงที่ทำการ ตลท. ระหว่างที่มีการชุมนุมของแนวร่วมประชาธิปไตยต่อต้านเผด็จการแห่งชาติ บริเวณแยกราชประสงค์ และเมื่อบ่ายวันที่ 19 พฤษภาคม ปีเดียวกัน มีกลุ่มบุคคลไม่ทราบฝ่าย เข้าวางเพลิงอาคารที่ทำการ ตลท.ส่งผลให้ไม่สามารถออกอากาศได้ตามปกติ จนกระทั่งในวันที่ 26 พฤษภาคม จึงสามารถกลับมาออกอากาศ จากสตูดิโอของจีเอ็มเอ็มแกรมมี่ เป็นการชั่วคราว ต่อมาจึงกลับมาออกอากาศ จากอาคารที่ทำการ ตลท.ตามปกติอีกครั้ง ตั้งแต่วันที่ 4 ตุลาคม ปีดังกล่าว
จอห์น แอล โกรฟ
นาย จอห์น แอล โกรฟ (Mr. John L. Grove) (26 ม.ค. 2464 - 16 มิถุนายน 2546) เป็นนักประดิษฐ์และนักอุตสาหกรรมชาวอเมริกัน ซึ่งเป็นที่รู้จักกันเป็นอย่างดีในการพัฒนาอุตสาหกรรมปั้นจั่นชนิดไฮดรอลิก (hydraulic crane) และกระเช้ายกคน (access lift)
เขากำเนิดที่ เมือง Franklin County, Pennsylvania ที่ประเทศสหรัฐอเมริกา ในปี 2464, จอห์นและพี่ชาย Dwight และ Wayne Nicarry ได้เริ่มประดิษฐ์รถขนวัสดุในฟาร์ม (farm wagons) ในเมือง Shady Grove รัฐ Pennsylvania และได้ร่วมก่อตั้ง Grove Manufacturing Company in 2490 และเนื่องจากความจำเป็นในการหาวิธีเคลื่อนย้ายเหล็กที่หนักโดยใช้รถขนวัสดุ เขาได้ใช้ความรู้ทางไฮดรอลิกเพื่อพัฒนาเพื่อพัฒนาปั้นจั่นที่ยังมีการใช้งานในยุคเริ่มต้น ผู้จัดจำหน่ายปั้นจั่นหลายรายได้สนใจในปั้นจั่นของเขาซึ่งส่งผลให้เกิดการประดิษฐ์รถปั้นจั่นชนิดเคลื่อนที่สำหรับใช้ในงานอุตสาหกรรมเป็นคันแรก และการตัดสินใจครั้งนี้ได้ทำให้เปลี่ยนบริษัทผู้ผลิตรถขนวัสดุธรรมดากลายเป็นบริษัทผู้นำในตลาดรถปั้นจั่นของโลกทันทีในช่วงปลายปี 2493 อย่างรวดเร็ว นอกจากนั้น เขายังได้ร่วมกับ Paul K. Shockey พัฒนาระบบบันไดเหล็กแบบยืดได้โดยใช้ไฮดรอลิกสำหรับติดตั้งบนรถบรรทุกดับเพลิง (fire trucks) โดยภายในบริษัท Grove Manufacturing จอห์นจะเป็นผู้ดูแลแผนกปั้นจั่น ส่วน Dwight จะดูแลอุปกรณ์ที่ใช้ในงานฟาร์ม
การเติบโตอย่างรวดเร็ว เนื่องจากความต้องการปั้นจั่นชนิดไฮดรอลิก ส่งผลให้บริษัทขยายงานจนมีพนักงานกว่า 1,000 คนในปี 2510 และในปีเดียวกัน จากความขัดแย้งภายในและปัญหาด้านสุขภาพ เขาได้ตัดสินใจขายบริษัท Grove Manufacturing ให้ the Walter Kidde Company บริษัทด้านระบบดับเพลิงรายใหญ่ และเป็นเหตุให้เขาออกจากบริษัทในปี 2511
ต่อมาในปี 2512 จอห์นและ Paul Shockey ได้ร่วมก่อตั้งบริษัท Condor Industries เพื่อผลิตอุปกรณ์สำหรับยกคนโดยใช้ไฮดรอลิก ที่นิยมเรียก รถกระเช้า (self-propelled, telescoping hydraulic ariel 'cherry-picker' style lifts) ในปี 2516 บริษัท Condor Industries ได้เปลี่ยนชื่อมาเป็น JLG Industries (JLG ย่อมาจากชื่อของเขา John L. Grove) และได้ประดิษฐ์ผลิตภัณฑ์ใหม่อันมีนวัตกรรมมากมาย เช่น ลิฟต์สำหรับติดตั้งบนรถขับเคลื่อนบนราง (mounting lifts on track-driven) เป็นต้น
Source : 
https://en.wikipedia.org/wiki/John_L._Grove
http://www.jlg.com/en/about-jlg/history
ท่าอากาศยานนานาชาตินินอย อากีโน
ท่าอากาศยานนานาชาตินินอย อากีโน () หรือ ท่าอากาศยานนานาชาติมะนิลา () เป็นท่าอากาศยานหลักของประเทศฟิลิปปินส์ มีพื้นที่บริการในมะนิลาและเขตปริมณฑล ท่าอากาศยานตั้งอยู่ระหว่างเขตติดต่อระหว่างสองเมืองคือปาไซกับปาราแนก ประมาณ 7 กิโลเมตรทางใต้ของมะนิลาและทางตะวันตกของมากาตี ท่าอากาศยานแห่งนี้ได้ถูกจัดอันดับเป็นท่าอากาศยานยอดแย่ที่สุดของโลกติดกันสามปีซ้อนระหว่าง
พ.ศ. 2554-2556
ท่าอากาศยานแห่งนี้ ปัจจุบันประกอบด้วยอาคารผู้โดยสาร 4 หลัง ซึ่งมีศักยภาพในการรองรับผู้โดยสารรวม 31 ล้านคน/ปี อย่างไรก็ตาม ปริมาณผู้โดยสารก็ได้เพิ่มขึ้นจนเกินศักยภาพในการรองรับ โดยในปี พ.ศ. 2557 มีปริมาณผู้โดยสารกว่า 34 ล้านคน ทั้งนี้ รัฐบาลฟิลิปปินส์ได้วางแผนขยายศักยภาพของสนามบินให้สามารถรองรับผู้โดยสารได้ 51.4 ล้านคน/ปีภายในปี พ.ศ. 2580
แสงดาว อินทิลาท
แสงดาว อินทิลาท เกิดเมื่อวันที่ 3 มิถุนายน พ.ศ. 2537 เป็นนักฟุตบอลมืออาชีพชาวลาว เล่นในตำแหน่งกองหลัง ของ โยธา เอฟซี ในลาวพรีเมียร์ลีก
สมดี ดวงดี
สมดี ดวงดี is a เป็นนักเศรษฐศาสตร์และนักการเมืองชาวลาว ในปี 2553 เป็นรัฐมนตรีว่าการกระทรวงการคลังของประเทศลาว และเป็นรัฐมนตรีว่าการกระทรวงวางแผนและการลงทุนในปี 2556
เจ้าหมาน้อย
เจ้าหมาน้อย นัดดาพระเจ้าสร้อยศรีสมุทรฯ เป็นพระมหากษัตริย์แถบภาคใต้ของราชอาณาจักรล้านช้างจำปาศักดิ์ ตั้งแต่ ปี พ.ศ. 2356 - 2362
เจ้ายุติธรรมสุนทร (คำใหญ่)
เจ้ายุติธรรมสุนทร (คำใหญ่) โอรสเจ้าฮุย เป็นพระมหากษัตริย์ราชอาณาจักรล้านช้างจำปาศักดิ์ ตั้งแต่ ปี พ.ศ. 2399-2401 หลังถึงแก่พิราลัย เจ้าอุปราช (จู) รักษาราชการแทน
เมืองนาแล
เมืองนาแล  เป็นเมืองของประเทศลาวอยู่ในแขวงหลวงน้ำทา ทางตะวันตกเฉียงเหนือของประเทศ
ศูนย์บริการเทคโนโลยีสารสนเทศและการสื่อสาร มหาวิทยาลัยพะเยา
ศูนย์บริการเทคโนโลยีสารสนเทศและการสื่อสาร มหาวิทยาลัยพะเยา () มีภารกิจในการให้บริการเทคโนโลยีสารสนเทศและการสื่อสาร เช่น การให้บริการระบบเครือข่ายคอมพิวเตอร์ เช่น อินเทอร์เน็ต อีเมล์ และให้บริการระบบสารสนเทศ เช่น ระบบบริหารงานบุคคล ระบบการเงิน ระบบเงินเดือนเป็นต้น นอกจากนั้นยังมีภารกิจในการสนับสนุนการเรียนรู้ด้วยตนเองให้แก่นิสิตและบุคลากรผ่านทางการให้บริการฝึกอบรมเพื่อเสริมทักษะและพัฒนาบุคลากรด้าน ICT รวมทั้งการให้บริการห้องสืบค้นข้อมูลผ่านระบบเครือข่ายอินเทอร์เน็ต (Self-Access Room) แก่นิสิต
ศูนย์บริการเทคโนโลยีสารสนเทศและการสื่อสาร ได้รับการจัดตั้งขึ้นให้เป็นหน่วยงานตามโครงสร้างการจัดตั้งมหาวิทยาลัยพะเยาให้เป็นมหาวิทยาลัยในกำกับของรัฐ โดยเมื่อวันที่ 12 กรกฎาคม พ.ศ. 2553 พระบาทสมเด็จพระเจ้าอยู่หัวภูมิพลอดุลยเดช ได้มีพระบรมราชโองการโปรดเกล้าฯ ให้ตราพระราชบัญญัติมหาวิทยาลัยพะเยา พ.ศ. 2553 ขึ้น และประกาศในราชกิจจานุเบกษา เมื่อวันที่ 16 กรกฎาคม 2553 แต่เดิมศูนย์ฯ เป็นส่วนงานหนึ่งภายในสำนักงานบริหารมหาวิทยาลัยโดยใช้ชื่อว่า ส่วนงานเทคโนโลยีสารสนเทศและสื่อการศึกษา โดยเริ่มก่อตั้งขึ้น เมื่อ ปี พ.ศ. 2542 ซึ่งในเวลานั้นมหาวิทยาลัยพะเยาถือเป็นวิทยาเขตหนึ่งของมหาวิทยาลัยนเรศวร จังหวัดพิษณุโลก
แต่เดิมศูนย์ฯ ตั้งอยู่ ณ อาคารเรียนรวมภูกามยาว ในบริเวณชั้น 1 และชั้น 2 ประกอบไปด้วยห้องสำนักงานจำนวน 3 ห้อง ห้องควบคุมระบบเครือข่ายคอมพิวเตอร์จำนวน 1 ห้อง และห้องให้บริการอินเทอร์เน็ตสำหรับนิสิตจำนวน 1 ห้อง โดยในเดือน มิถุนายน พ.ศ. 2554 ศูนย์ฯ ได้เคลื่อนย้ายสำนักงานและห้องให้บริการต่าง ๆ ไปยังอาคารเทคโนโลยีสารสนเทศและการสื่อสาร โดยสำนักงานตั้งอยู่ชั้น 3 ด้านปีกฝั่งตะวันออก และชั้น 2 จะเป็นงานบริการระบบเครือข่ายคอมพิวเตอร์ (Network Operation Center) และห้องศูนย์ข้อมูลกลาง (Data Center) ของมหาวิทยาลัย และในปีงบประมาณ 2559 ศูนย์ฯ ได้ทำการจัดตั้งห้องฝึกอบรมและเรียนรู้ด้วยตนเอง (Training & Self Learning Room) ที่ชั้น 2 ด้านปีกฝั่งตะวันออก เพื่อให้บริการแก่นิสิตและบุคลากรในการฝึกฝนการใช้งานระบบเทคโนโลยีสารสนเทศและบริการต่าง ๆ ของมหาวิทยาลัยพะเยา
ศูนย์บริการเทคโนโลยีสารสนเทศและการสื่อสาร มหาวิทยาลัยพะเยา เป็นห่วยงานระดับกอง แบ่งโครงสร้างหน่วยงานภายในเป็น 5 หน่วยงานได้แก่
เมืองงา
เมืองงา เป็นเมืองของประเทศลาวในแขวงอุดมไซ ทางภาคตะวันตกเฉียงเหนือของประเทศ
จัสติน ทรูโด
จัสติน พีเอร์ เจมส์ ทรูโด (, เกิดเมื่อวันที่ 25 ธันวาคม พ.ศ. 2514) เป็นนักการเมืองชาวแคนาดา นายกรัฐมนตรีแคนาดาคนที่ 23 และคนปัจจุบัน ตลอดจนเป็นหัวหน้าพรรคเสรีนิยม เขาเป็นนายกรัฐมนตรีแคนาดาที่อายุน้อยที่สุดเป็นอันดับสองรองจากโจ คลาร์ก (Joe Clark) และบุตรคนโตของอดีตนายกรัฐมนตรี พีเอร์ ทรูโด เป็นบุตรคนแรกของอดีตนายกรัฐมนตรีที่ดำรงตำแหน่ง
ทรูโดเกิดในออตตาวาและเข้าศึกษาที่ Collège Jean-de-Brébeuf เขาสำเร็จปริญญาตรีในสาขาวรรณคดีภาษาอังกฤษจากมหาวิทยาลัยแม็กกิลในปี พ.ศ. 2537 และครุศาสตรบัณฑิตจากมหาวิทยาลัยบริติชโคลัมเบียในปี พ.ศ. 2542 เขาได้รับความสนใจจากสาธารณะอย่างสูงในเดือนตุลาคม พ.ศ. 2543 เมื่อเขากล่าวบทยกย่องในรัฐพิธีศพของบิดาเขา หลังสำเร็จการศึกษา เขาทำงานเป็นครูในแวนคูเวอร์ รัฐบริติชโคลัมเบีย แล้วศึกษาวิศวกรรมศาสตร์และเริ่มปริญญาโทสาขาภูมิศาสตร์สิ่งแวดล้อม เขาใช้ชื่อเสียงของเขาสนับสนุนอุดมการณ์ต่าง ๆ และแสดงในภาพยนตร์ชุดสั้นทางโทรทัศน์เรื่อง "เดอะเกรตวอร์" ในปี พ.ศ. 2550
หลังเข้ามีส่วนร่วมทางการเมืองมากขึ้นหลังบิดาเสียชีวิต ทรูโดได้รับเลือกตั้งในการเลือกตั้งสหพันธรัฐปี พ.ศ. 2551 เพื่อเป็นสมาชิกสภาสามัญชนของเขตปาปีโน (Papineau) ในสภาสามัญชน ในปี พ.ศ. 2552 เขาได้รับแต่งตั้งเป็นรัฐมนตรีเงา (critic) ในด้านเยาวชนและพหุวัฒนธรรมนิยมของพรรคเสรีนิยม และในปีต่อมาเป็นรัฐมนตรีเงาด้านความเป็นพลเมืองและการเข้าเมือง ในปี พ.ศ. 2554 เขาได้รับแต่งตั้งเป็นรัฐมนตรีเงาด้านมัธยมศึกษาและเยาวชนและกีฬาสมัครเล่น ทรูโดเป็นหัวหน้าพรรคเสรีนิยมในเดือนเมษายน พ.ศ. 2556 และนำพรรคสู่ชัยชนะในการเลือกตั้งสหพันธรัฐปี พ.ศ. 2558 คว้าที่นั่งสำหรับพรรคเสรีนิยมเพิ่มขึ้นจาก 36 เป็น 184 ที่นั่ง เป็นกรณีที่พรรคได้ที่นั่งเพิ่มมากที่สุดในการเลือกตั้งแคนาดา
เมืองวาปี
เมืองวาปี เป็นเมืองของประเทศลาวในแขวงสาละวัน ทางทิศตะวันออกเฉียงใต้ของประเทศลาว
เมืองตุ้มลาน
เมืองตุ้มลาน เป็นเมืองของประเทศลาวในแขวงสาละวัน ทางใต้ของประเทศลาว
ยุทธศักดิ์ สุภสร
ยุทธศักดิ์ สุภสร (8 มกราคม 2509-) ผู้ว่าการการท่องเที่ยวแห่งประเทศไทย และอดีต ผู้อำนวยการสำนักงานส่งเสริมวิสาหกิจขนาดกลางและขนาดย่อม
ยุทธศักดิ์เกิดเมื่อวันที่ 8 มกราคม 2509 เป็นบุตรชายของนายสุพร สุภสร อดีตผู้ว่าราชการจังหวัดนครราชสีมา และนางฉวีวรรณ สุภสร
จบการศึกษาระดับปริญญาตรีจาก คณะเศรษฐศาสตร์ จุฬาลงกรณ์มหาวิทยาลัย เศรษฐศาสตร์มหาบัณฑิตและเศรษฐศาสตร์ดุษฎีบัณฑิตจาก มหาวิทยาลัยเคโอ
ยุทธศักดิ์ได้รับแต่งตั้งให้ดำรงตำแหน่ง ผู้ว่าการการท่องเที่ยวแห่งประเทศไทย แทนนาย ธวัชชัย อรัญญิก ที่เกษียณอายุเมื่อวันที่ 29 มิถุนายน 2558 โดยมีผลตั้งแต่เมื่อวันที่ 1 กันยายน 2558
ลาอูโน
ลาอูโน () เป็นสถานีวิทยุโทรทัศน์สาธารณะแห่งประเทศสเปน ออกอากาศครั้งแรกเมื่อวันที่ 28 ตุลาคม พ.ศ. 2499
สถานีโทรทัศน์แห่งชาติสเปน (TVE) เป็นชื่อเดิมของสถานี ใช้ตั้งแต่ปี 2499 จนกระทั่งมี ช่อง 2 สถานีจึงเปลี่ยนชื่อเป็น La Primera หรือ Primera Cadena และในปี 2508 ตั้งแต่ปี 2551 ชื่อปัจจุบันคือ ลาอูโน
ลาโดส
ลาโดส () เป็นสถานีวิทยุโทรทัศน์สาธารณะแห่งประเทศสเปน เป็นสถานีโทรทัศน์ที่ 2 ของรัฐสำหรับบริการแพร่ภาพสาธารณะ ออกอากาศครั้งแรกเมื่อวันที่ 15 พฤศจิกายน พ.ศ. 2509
มาศา (หน่วย)
มาศา เป็นหน่วยมวลแบบดั้งเดิมของอินเดีย มาตรฐานในขณะนี้เท่ากับ 0.97 กรัม (0.034 ออนซ์)
1 โตลา = 12 มาศา, 180 เมล็ด หรือ 11.6638038 กรัม (0.41142857 ออนซ์)
1 มาศา = 8 รัตตี หรือ 0.97 กรัม (0.034 ออนซ์)
เคลเมน เชบุล
เคลเมน เชบุล (; 21 กุมภาพันธ์ ค.ศ. 1992 –) เป็นนักวอลเลย์บอลชายชาวสโลวีน เขาเล่นตำแหน่งตีด้านนอก ให้กับสโมสรกูชีเนลูเบตเรอีอา
เคลเมน เชบุล เริ่มเล่นอาชีพในปี ค.ศ. 2007 ในสโมสรวอลเลย์บอลฟูชีนาร์ ในฤดูกาล 2008-09 เขาย้ายไปเล่นในสโมสรวอลเลย์บอลกอคอปฟราม ในปี ค.ศ. 2010 เขาได้เข้าร่วมทีมชาติสโลวีเนีย และเขาได้รับเลือกให้เป็นตัวแทนทีมชาติสโลวีเนียในการแข่งขันยูโรเปียนลีก 2011
ในฤดูกาล 2011-12 เขาได้ย้ายไปสโมสรเอซีเอชวอลเลย์ และเขาได้แชมป์สโลวีเนียคัพ 2011-12 ในฤดูกาล 2012-13 เขาย้ายไปสโมสรอัลโตเตเวเรวอลเลย์ ในการแข่งขันเซเรียอา1
ในฤดูกาล 2013-14 เขาได้เล่นกับสโมสรกรูปโปสปอรตีโวปอร์โตโรบูร์คอสตา ในปี ค.ศ. 2015 ในการแข่งขันยูโรเปียนลีก 2015 เขาได้รับเหรียญทอง และในฤดูกาล 2015-16 เขาย้ายไปสโมสรกูชีเนลูเบตเรอีอา ในการแข่งขันเซเรียอา1
เวลาในเซาท์ออสซีเชีย
เวลาในเซาท์ออสซีเชียซึ่งอ้างว่าเป็นรัฐอิสระ แต่ได้รับการยอมรับกันอย่างแพร่หลายในฐานะที่เป็นส่วนหนึ่งของประเทศจอร์เจีย ใช้เวลาตามกรุงมอสโก (MSK) (UTC+03:00)  นอกจากนี้เซาท์ออสซีเชียไม่มีช่วงเวลาออมแสง
เซาท์ออสซีเชีย แต่เติมใช้เวลามาตราฐานจอร์เจีย ก่อนที่จะใช้เวลาตามกรุงมอสโก ในวันที่ 26 ตุลาคม ค.ศ. 2014
เวลาในประเทศเนปาล
เวลาในประเทศเนปาล ใช้เวลามาตราฐานเนปาล (NST, )
ฐานข้อมูลโซนเวลา IANA มีโซนสำหรับเนปาล อยู่ในแฟ้ม zone.tab, ชื่อ กาฐมาณฑุ
เวลาในประเทศบรูไน
เวลาในประเทศบรูไนใช้เขตเวลาบรูไนดารุซาลาม (BNT) (). นอกจากนี้เวลาในประเทศบรูไนไม่มีช่วงออมแสง
สถานีอิมฮัก
สถานีอิมฮัก (; หมายเลขสถานี ) เป็นสถานีรถไฟใต้ดินอินช็อน สาย 1 ตั้งอยู่ในเขตคเยยัง
เวลาในประเทศเลบานอน
เวลาในประเทศเลบานอน ใช้เขตเวลายุโรปตะวันออก (EET) () หรือเวลาออมแสงยุโรปตะวันออก (EEST) (UTC+03:00) ในช่วงฤดูร้อน
เวลาในประเทศตุรกี
เวลาในประเทศตุรกี ใช้เขตเวลายุโรปตะวันออก (EET) () หรือเวลาออมแสงยุโรปตะวันออก (EEST) (UTC+03:00) ในช่วงฤดูร้อน
ฉี ไห่เฟิง
ฉี ไห่เฟิง (; 7 สิงหาคม ค.ศ. 1983 –) นักกีฬาทศกรีฑาชาวจีน สถิติที่ดีที่สุดของเขาคือ 8290 คะแนน ในปี ค.ศ. 2009 การแข่งขันชิงแชมป์แห่งชาติเขาได้คะแนนรวม 7729 คะแนน
เคซูเกะ อูชิโระ
เคซูเกะ อูชิโระ () เป็นนักกีฬาทศกรีฑาชาวญี่ปุ่น เขาได้เข้าการแข่งขันกีฬาโอลิมปิกฤดูร้อน 2012
สถานีผิงกั่วหยวน
สถานีผิงกั่วหยวน (; หมายเลขสถานี ) เป็นสถานีรถไฟของระบบรถไฟใต้ดินปักกิ่ง สาย 1 ตั้งอยู่ในเขตฉือจิ่งชาน ปักกิ่ง ประเทศจีน
รายการแหล่งมรดกโลกในประเทศกัมพูชา
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศกัมพูชาทั้งสิ้น 3 แหล่ง
ปัจจุบัน ประเทศกัมพูชามีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 8 แห่ง ดังนี้
ปราสาทพระกาฬ
ปราสาทพระกาฬ () ตั้งอยู่ที่ เมืองพระนคร ประเทศกัมพูชา เป็นวัดในพุทธศาสนา สร้างขึ้นในตอนปลายคริสต์ศตวรรษที่ 12 ภายใต้การปกครองของ พระเจ้าชัยวรมันที่ 7 อยู่ทางทิศตะวันตกเฉียงเหนือของ ปราสาทนาคพัน
ตลาดหลักทรัพย์เกาหลี
ตลาดหลักทรัพย์เกาหลี (; ) เป็นตลาดหลักทรัพย์ของประเทศเกาหลีใต้ สำนักงานใหญ่ตั้งอยู่ที่ปูซานและกรุงโซล เปิดทำการซื้อขายขึ้นอย่างเป็นทางการครั้งแรกในวันที่ 27 มกราคม ค.ศ. 2005
ตลาดหลักทรัพย์เกาหลี ถูกสร้างขึ้นผ่าน การรวมกลุ่มของตลาดหลักทรัพย์ประเทศเกาหลี ตลาดฟิวเจอร์สเกาหลีใต้ และโค้สแด็กซ์ ตลาดหลักทรัพย์ภายใต้ตลาดฟิวเจอร์สเกาหลีหลักทรัพย์และตลาดสัญญาซื้อขายล่วงหน้า
ในเดือนมกราคม 2015 ตลาดหลักทรัพย์เกาหลี มีบริษัทจดทะเบียนทั้งสิ้น 1814 บริษัท โดยมีมูลค่าตลาดรวม 1.2 ล้านล้านเหรียญ. ตลาดหลักทรัพย์เปิดทำการซื้อขายตั้งแต่เวลา 09.00 ถึง 15.15 น. ทุกวันยกเว้นวันเสาร์ อาทิตย์ และวันหยุด
ในวันที่ 22 พฤษภาคม ค.ศ. 2015 ตลาดหลักทรัพย์เกาหลีเข้าร่วม  สหประชาชาติตลาดหลักทรัพย์ยั่งยืน โดยมี พัน กี-มุน เข้าร่วมโครงการ เช่นเดียวกับเจ้าหน้าที่ระดับสูงจากยูเอ็น โกลบอล คอมแพ็ก และ and การประชุมสหประชาชาติว่าด้วยการค้าและการการพัฒนา
สายหลักชูโอ
สายหลักชูโอ () หรือเรียกสั้นๆว่า สายชูโอ เป็นหนึ่งในทางรถไฟสายหลักในประเทศญี่ปุ่น เชื่อมระหว่างโตเกียวและนะโงะยะ แม้ว่าการเดินทางระหว่างสองเมืองนี้ หากใช้สายหลักโทไกโดจะใช้เวลาที่สั้นกว่าก็ตาม ทางรถไฟสายนี้ถูกแบ่งออกเป็นสองช่วงก็คือ สายชูโอตะวันออก ที่ดำเนินงานโดย JR ตะวันออก และ สายชูโอตะวันตก ที่ดำเนินงานโดย JR ตอนกลาง โดยมีสถานีรถไฟชิโนะโนะอิเป็นสถานีเปลี่ยนผ่านเขตดำเนินงาน
ความหมายสัญลักษณ์
จิมมี่ แครมป์ตัน
จิมมี่ แครมป์ตัน (เกิด 23 กรกฎาคม ค.ศ. 1949) เป็นวิ่งระยะกลางชาวพม่า และเข้าแข่งขัน โอลิมปิกฤดูร้อน 1972
รดมยศ มาตเจือ
รดมยศ มาตเจือ เป็นนักว่ายน้ำชาวไทย ได้รับรางวัลเหรียญทองจากการแข่งขันซีเกมส์ 2013 ในการว่ายน้ำท่ากบ 100 เมตร ปัจจุบันเขาได้รับการบันทึกการว่ายน้ำในน้ำท่าผีเสื้อ 100 เมตร, ท่าผสม 100 เมตร , 200 เมตรและ 4 × 50 เมตรรดมยศ ยังได้รับรางวัลชนะเลิศการแข่งขันว่ายน้ำ 200 เมตรที่ซีเกมส์ 2015ในประเทศสิงคโปร์
ณัฐฐานันท์ จันกระจ่าง
ณัฐฐานันท์ จันกระจ่าง (เกิดวันที่ 13 เมษายน พ.ศ. 2529 ที่จังหวัดสิงห์บุรี ประเทศไทย) เป็นนักว่ายน้ำชาวไทย ณัฐฐานันท์เข้าร่วมการแข่งขันโอลิมปิกฤดูร้อน 2012 ในท่าฟรีสไตล์ 400 เมตร ได้อันดับที่ 29 ของการแข่งขัน
สุธาสินี เสวตรบุตร
สุธาสินี เสวตรบุตร (เกิดเมื่อวันที่ 9 ธันวาคม พ.ศ. 2537) เป็นนักเทเบิลเทนนิสชาวไทย เริ่มเล่นกีฬาเทเบิลเทนนิสตั้งแต่อายุ 6 ขวบ สุธาสินีได้เข้าร่วมการแข่งขันโอลิมปิกเยาวชนฤดูร้อน 2010
http://www.siamsport.co.th/seagames2015/?page=news&view=view&id=150605070003
http://www.thaitabletennis.com/wizContent.asp?wizConID=914
รักบี้ยูเนียนทีมชาติฟิจิ
รักบี้ยูเนียนทีมชาติฟีจี () เป็นตัวแทนของประเทศฟีจีในการแข่งขันรักบี้ยูเนียนระหว่างประเทศ ฟีจีเข้าร่วมการแข่งขันรักบี้ชิงแชมป์โลกมาแล้ว 6 ครั้ง และในปี ค.ศ. 2007 ฟีจีสามารถเอาชนะเวลส์ ไปได้ 38–34 เข้าสู่รอบก่อนรองชนะเลิศ แต่ต้องตกรอบไปเนื่องจากแพ้แอฟริกาใต้ด้วยคะแนน 37–20
มีเรยา ลุยส์
อาเลคันดรีนา มีเรยา ลุยส์ เอร์นันเดซ (; 25 กุมภาพันธ์ ค.ศ. 1967 —) หรือที่รู้จักกันในชื่อ มีเรยา (Mireya) เป็นอดีตนักวอลเลย์บอลหญิงชาวคิวบา
เธอเริ่มเล่นวอลเลย์บอล ตอนอายุ 10 ขวบ เมื่อมีเรยาอายุ 16 ปี เธอได้รับเลือกให้เป็นตัวแทนทีมชาติคิวบาเข้าร่วมการแข่งรายการแพนอเมริกันเกมส์ 1983ซึ่งเป็นการแข่งขันครั้งแรกของเธอ เธอได้กลับมาเล่นให้กับทีมชาติอีกครั้งในปี ค.ศ. 1987 และเธอได้เป็นผู้มีส่วนสำคัญที่ทำให้ทีมได้รับรางวัลชนะเลิศของการแข่งขัน หลังจากที่เธอได้หายไปช่วงระยะเวลาสั้น ๆ เนื่องจากเธอได้รับบาดเจ็บ และเธอกลับมาเล่นให้กับทีมชาติในปี ค.ศ. 1990 ในการแข่งขันชิงแชมป์โลก ที่ประเทศญี่ปุ่น ซึ่งทีมชาติคิวบาจบการแข่งขันด้วยอันดับที่ 4
ในปี ค.ศ. 1991 มีเรยาได้นำทีมชาติคิวบาคว้าแชมป์การแข่งขันเวิลด์คัพ 1991 ที่ประเทศญี่ปุ่น มีเรยาได้รับเหรียญทองครั้งแรกจากการแข่งขันโอลิมปิกฤดูร้อน 1992 ที่บาร์เซโลนา ร่วมกับเรกลา เบลล์ และเธอยังได้เหรียญทองที่สองในแอตแลนตาในปี ค.ศ. 1996 อีกครั้งกับการเล่นกับทีมชาติคิวบา ในขณะเดียวกันเธอได้พาทีมชาติคิวบาคว้าแชมป์จากการแข่งชิงแชมป์โลก 1994 สมัยที่ 2 ได้สำเร็จ นอกจากนี้เธอยังได้รับรางวัลตัวตบยอดเยี่ยม ทีมชาติคิวได้แชมป์อีกครั้งในปี ค.ศ. 1998 มีเรยาได้เลิกเล่นทีมชาติหลังจากคว้าแชมป์วอลเลย์บอลเวิลด์กรังด์ปรีซ์ ได้ 2 สมัยและแชมป์โอลิมปิก อีก 3 สมัย
เธอเป็นนักกีฬาวอลเลย์บอลหญิงที่กระโดดตบได้ถึง 3.39 เมตร แม้ว่าเธอจะมีความสูงเพียง 1.75 เซนติเมตร
ฮอยเทอ
ฮอยเทอ () เป็นรายการข่าวโทรทัศน์ในช่องเยอรมัน (ZDF) ส่วนมากจะออกอากาศในเวลา 19:00 น. ให้ความสำคัญกับข่าวการเมืองจากประเทศเยอรมนี ยุโรป และทั่วโลก และข่าวประเภทวัฒนธรรม บันเทิง และข่าวกีฬา ที่มีผู้นำเสนอพิเศษช่วงข่าวพยากรณ์อากาศออกอากาศเวลา 19:22 น. หลังจากพักโฆษณา หน้าเข้าสู่รายการจะเป็นรูปนาฬิกาแอนะล็อก
การกระจายข่าวทางวิทยุ "ฮอยเทอ"ของ ZDF และทาเกสเชา ในเวลา 20:00 น. เป็นกระบอกเสียงหลักของโทรทัศน์สาธารณะเยอรมันเป็นโปรแกรมรายการข่าวภาคเย็น รายการข่าวของสองรายการนี้จะไม่มีโฆษณาคั่นรายการ
"ฮอยเทอ" ออกอากาศครั้งแรกเมื่อวันที่ 1 เมษายน ค.ศ. 1953 แต่ก่อนรายการออกอากาศตั้งแต่เวลา 19:30 น. ถึง 20:00 น. เมื่อวันที่ 1 กุมภาพันธ์ ค.ศ. 1965 รายการแบ่งเป็นสองช่วงคือ "ฮอยเทอ " (19:30–19:45 น.) และ "เดอะเมนเดสทาเกส" (รูปแบบ / พาดหัวข่าวของวัน) (19:45–20:00 น.) ตั้งแต่ 1 มกราคม ค.ศ. 1969 "เดอะเมน เดส ทาเกส "ได้ยุติการออกอากาศ
ในปี ค.ศ. 1973 รายการได้ย้ายเวลาออกอากาศมาออกในเวลา 19:00 น. จนถึงปัจจุบัน
ก่อนเข้ารายการข่าว ในช่วง 5 วินาทีสุดท้ายก่อนเข้ารายการจะมีเสียงรหัสมอร์สว่า codice_1 แล้วมีตัวอักษร h-e-u-t-e ฉายขึ้นมา เริ่มใช้ตั้งแต่วันที่ 1 ตุลาคม ค.ศ. 1973 – 14 สิงหาคม ค.ศ. 1998 ซึ่งตั้งแต่วันที่ 15 กันยายน ค.ศ. 1998 – 16 กรกฎาคม ค.ศ. 2009 ได้บูรณาการที่มีเพลงใช้เสียงรหัสมอร์สผสมเสียงไตเติ้ลที่สถานีสร้างขึ้นเอง
ในวันที่ 17 กรกฎาคม ค.ศ. 2009 สตูดิโอเสมือนใหม่ออกมา มีกราฟิกที่ออกแบบใหม่และใช้เสียงรหัสมอร์สแบบใหม่และมีเสียงพูดเข้ารายการแทน
หม่า ฟาง
หม่า ฟาง (; 25 มกราคม ค.ศ. 1965 –) เป็นอดีตนักวอลเลย์บอลชาวจีน เธอได้เข้าร่วมการแข่งขันโอลิมปิกฤดูร้อน 1992
รักบี้ยูเนียนทีมชาติญี่ปุ่น
รักบี้ยูเนียนทีมชาติญี่ปุ่น () เป็นตัวแทนของประเทศญี่ปุ่นในการแข่งขันรักบี้ยูเนียนระหว่างประเทศ
หลี่ จินเจ๋อ
หลี่ จินเจ๋อ (; 1 กันยายน ค.ศ. 1989 —) เป็นนักกีฬากระโดดไกลชาวจีน สถิติที่ดีที่สุดของเขาคือ 8.47 เมตร
หลี่ จินเจ๋อเกิดในปี ค.ศ. 1989 ในปักกิ่ง ประเทศจีน ในปี ค.ศ. 2009 เขาได้แชมป์กีฬาภูมิภาคเอเชียตะวันออกและกรีฑาชิงแชมป์เอเชีย ในปี ค.ศ. 2012 เขาได้ร่วมแข่งขันกีฬากรีฑาในกีฬาโอลิมปิกฤดูร้อน 2012 ในประเภทกระโดดไกล ในปี ค.ศ. 2014 หลี่ จินเจ๋อได้เข้าร่วมการแข่งขันกรีฑาในร่มชิงแชมป์โลก 2014 เขาได้รับเหรียญเงินในประเภทกระโดดไกลด้วยสถิติ 8.23 เมตร เขาทำลายสถิตินักกีฬาเอเชียในการแข่งขันกรีฑาในร่มชิงแชมป์โลกในประเภทกระโดดไกลเป็นสถิติที่ดีที่สุดในประวัติศาสตร์ และเขาได้รับเหรียญทองในการแข่งขันกีฬาเอเชียนเกมส์ 2014
ดัสแอร์สเทอ
ดัสแอร์สเทอ (, "ช่องที่ 1") หรือ แอร์สเทิสดอยท์เชิสแฟร์นเซเอิน (, "โทรทัศน์เยอรมันช่องที่ 1"') เป็นสถานีโทรทัศน์สาธารณะของประเทศเยอรมนี ผลิตร่วมกับการแพร่ภาพกระจายเสียงสาธารณะในภูมิภาคเยอรมนี และประสานงานโดยสมาคมอาแอร์เด (ARD)
"ดัสแอร์สเทอ" เริ่มทดลองออกอากาศเมื่อวันที่ 27 พฤศจิกายน พ.ศ. 2495 ออกอากาศทางภาคตะวันตกเฉียงเหนือของเยอรมันแบบเป็นทางการ เมื่อวันที่ 25 ธันวาคม พ.ศ. 2495 ซึ่งตอนนั้นใช้ชื่อสถานีว่า NWDR และออกอากาศทั่วประเทศเมื่อวันที่ 1 พฤศจิกายน พ.ศ. 2497 ภายในกรอบการทำงานของอาแอร์เด ภายใต้ชื่อ "Deutsches Fernsehen" ("โทรทัศน์เยอรมนี") ซึ่งเป็นช่องโทรทัศน์เพียงช่องเดียวของเยอรมนีตะวันตก ก่อนที่จะมีการจัดตั้งสถานีเซทเดเอฟ (ZDF) ในปี พ.ศ. 2506
ช่องรายการใหม่ประกอบด้วยการสนับสนุนร่วมกันผลิตรายการ เช่น ข่าวภาคค่ำ "ทาเกสเชา" (ออกอากาศครั้งแรกวันที่ 26 ธันวาคม พ.ศ. 2495) เช่นเดียวกับการออกอากาศเป็นรายบุคคลที่ผลิตโดยสมาชิกของสถานีอาแอร์เด รายการที่ได้รับการประสานงานโดยผู้อำนวยการโครงการในมิวนิก
อาแอร์เดมีสถานีช่อง 2 ที่จัดไว้เป็นการชั่วคราว ออกอากาศเมื่อวันที่ 1 มิถุนายน พ.ศ. 2504 จนกระทั่งก่อตั้งสถานีโทรทัศน์เซทเดเอฟเมื่อวันที่ 1 เมษายน พ.ศ. 2506 และเป็นโทรทัศน์สีเมื่อวันที่ 25 สิงหาคม พ.ศ. 2510
ชื่อสถานีถูกเปลี่ยนไปเป็น "แอร์สเทิสดอยท์เชิสแฟร์นเซเอิน" ("โทรทัศน์เยอรมันช่องที่ 1") เมื่อวันที่ 30 กันยายน พ.ศ. 2527 และในปี พ.ศ. 2527 นี้เองทางสถานีได้ออกแบบโลโกใหม่เป็นรูปเลข "1" และมีอักษร ARD กำกับ ซึ่งยังคงใช้อยู่ในปัจจุบัน ซึ่งก่อนหน้านี้สัญลักษณ์ประจำสถานีเป็นรูปคลื่น สถานีได้เปลี่ยนชื่อเป็น "Das Erste" ในปี พ.ศ. 2540 แต่ "Erstes Deutsches Fernsehen" ยังคงถูกนำมาใช้เพื่อวัตถุประสงค์บางอย่าง (เช่นเสียงพูดก่อนเข้ารายการทาเกสเชา) อย่างไม่เป็นทางการ ซึ่งเป็นที่รู้จักกันในหมู่ผู้ชมอาแอร์เด
โลโกใช้ตั้งแต่ 28 กุมภาพันธ์ พ.ศ. 2558
พิสุทธิ์ แพร่แสงเอี่ยม
พิสุทธิ์ แพร่แสงเอี่ยม เป็นนักแสดงชาวไทย, ผู้กำกับภาพยนตร์, ผู้ผลิตภาพยนตร์ และ คนเขียนบท ภาพยนตร์ที่มีชื่อเสียง ได้แก่ "ผีสามบาท" and "ไทยถีบ"
ทวีศักดิ์ กสิวัฒน์
ทวีศักดิ์ กสิวัฒน์ (เกิดเมื่อวันที่ 10 สิงหาคม 2475) เป็นอดีตนักกีฬายิงปืนชาวไทย ทวีศักดิ์ได้เข้าร่วมการแข่งขันกีฬาโอลิมปิกฤดูร้อน 1964 และ โอลิมปิกฤดูร้อน 1968
สถาพร ขันธสะอาด
สถาพร ขันธสะอาด (เกิดเมื่อวันที่ 7 กรกฎาคม 2493) เป็นนักจักรยานชาวไทย สถาพรได้เข้าร่วมการแข่งขันในการแข่งขันโอลิมปิกฤดูร้อน 1972.
อุษา เต็นปักษี
อุษา เต็นปักษี เป็นนักวอลเลย์บอลชายหาดชาวไทย เธอเข้าร่วมการแข่งขันเอเชียนบีชเกมส์ 2012 ในมณฑลซานตง ประเทศจีน
หมี่ หยาง
หมี่ หยาง (เกิดเมื่อวันที่ 24 มกราคม ค.ศ. 1989 ที่เมืองเทียนจิน, ประเทศจีน) เป็นนักวอลเลย์บอลชาวจีน  และเป็นตัวแทนประเทศในการแข่งขันโอลิมปิกฤดูร้อน 2012
พิพิธภัณฑสถานแห่งชาติ อู่ทอง
พิพิธภัณฑสถานแห่งชาติ อู่ทอง ตั้งอยู่ในบริเวณทิศใต้ของที่ว่าการอำเภออู่ทอง จังหวัดสุพรรณบุรี ประกอบด้วยธรรมจักรศิลา พระพุทธรูปสำริด พระพุทธรูปดินเผา ประติมากรรมดินเผา ลูกปัด เครื่องประดับ เครื่องมือเครื่องใช้ ชิ้นส่วนสถาปัตยกรรม ลวดลายปูนปั้น ฯลฯ
วอลเลย์บอลหญิงทีมชาติเปรู
วอลเลย์บอลหญิงทีมชาติเปรู () เป็นทีมชาติวอลเลย์บอลของประเทศเปรู ทีมนี้ได้รับการบริหารโดยสหพันธ์วอลเลย์บอลเปรู และเป็นส่วนหนึ่งในการแข่งขันวอลเลย์บอลระดับนานาชาติ ทีมนี้เป็นหนึ่งในทีมระดับแถวหน้าของโลกในช่วงยุคทศวรรษที่ 1980 และเคยได้รับรางวัลเหรียญเงินจากการแข่งขันโอลิมปิกฤดูร้อน 1988 ที่โซล ประเทศเกาหลีใต้
วอลเลย์บอลในเอเชียนเกมส์ 1966
การแข่งขันวอลเลย์บอลในเอเชียนเกมส์ 1966 จัดขึ้นที่ กรุงเทพมหานคร, ประเทศไทย
วอลเลย์บอลในเอเชียนเกมส์ 1970
การแข่งขันวอลเลย์บอลในเอเชียนเกมส์ 1970 จัดขึ้นที่ กรุงเทพมหานคร, ประเทศไทย
กรีฑาในร่มชิงแชมป์เอเชีย
กรีฑาในร่มชิงแชมป์เอเชีย () การแข่งขันจัดขึ้นเป็นครั้งแรกในปี ค.ศ. 2004 ได้รับการบริหารโดยสมาคมกรีฑาเอเชีย
ฌอร์ฌ ฌีล เดอ ลา ตูแร็ต
ฌอร์ฌ อาลแบร์ เอดัวร์ บรูว์ตุส ฌีล เดอ ลา ตูแร็ต (; 30 ตุลาคม ค.ศ. 1857 – 26 พฤษภาคม ค.ศ. 1904) เป็นนายแพทย์ชาวฝรั่งเศส เกิดในปี ค.ศ. 1857 ที่เมืองเล็ก ๆ ชื่อแซ็ง-แฌร์แว-เล-ทรัว-กลอเช (Saint-Gervais-les-Trois-Clochers) ต่อมาในปี ค.ศ. 1873 เขาเดินทางไปเรียนวิชาแพทย์ที่เมืองปัวตีเย และย้ายไปที่ปารีสเพื่อเรียนกับฌ็อง-มาร์แต็ง ชาร์โก (Jean-Martin Charcot) ผู้เชี่ยวชาญด้านประสาทวิทยา ที่นั่นตูแร็ตได้เรียนรู้เกี่ยวกับจิตบำบัด โรคฮิสทีเรีย และการสะกดจิต ในปี ค.ศ. 1884 เขาพบความผิดปกติในผู้ป่วยเก้าคนและเรียกกลุ่มอาการนี้ว่า "" (โรคกระตุก) ต่อมาชาร์โกได้เปลี่ยนชื่อเป็น "Gilles de la Tourette's illness" (โรคฌีล เดอ ลา ตูแร็ต) เพื่อเป็นเกียรติแก่เขา กลุ่มอาการนี้ปัจจุบันรู้จักในชื่อ "กลุ่มอาการตูแร็ต" (Tourette syndrome)
ในปี ค.ศ. 1893 ตูแร็ตถูกอดีตคนไข้หญิงยิงที่ศีรษะ โดยเธออ้างว่าเขาพยายามจะ "สะกดจิต" เธอ ตูแร็ตรอดชีวิต แต่ในช่วงเวลานั้นบุตรชายของเขาและชาร์โกเสียชีวิต ทำให้เขาประสบปัญหาทางด้านอารมณ์ แต่ตูแร็ตยังคงทำงานต่อไป เขาตีพิมพ์บทความวิจารณ์โรคฮิสทีเรียในกองทัพบกจักรวรรดิเยอรมันของบิสมาร์ค และความไม่ถูกสุขลักษณะของโรงพยาบาลลอยน้ำในแม่น้ำเทมส์ จนถึงช่วงปี ค.ศ. 1902 อาการของตูแร็ตแย่ลงจนเขาต้องลาออกไปรักษาตัว เขาเสียชีวิตในอีกสองปีต่อมาที่โรงพยาบาลจิตเวชในเมืองโลซาน ประเทศสวิตเซอร์แลนด์
เคบีเอส นิวส์ 9
เคบีเอส ไนน์โอ'คล็อก นิวส์ (รู้จักกันในชื่อ เคบีเอส นิวส์ 9 ()) ออกอากาศผ่านช่องเคบีเอส1 ทุกคืนเวลา 21.00 ตามเวลาในประเทศเกาหลีใต้ ออกอากาศทั้งในประเทศและทั่วโลก ผ่านสถานีเคบีเอส เวิร์ด ออกอากาศประเภท ข่าว, กีฬา, ลมฟ้าอากาศ, สุขภาพ, สังคม, ตลอดจนหัวข้ออื่น ๆ ออกอากาศครั้งแรกเมื่อวันที่ 22 พฤษภาคม ค.ศ. 1973
เคบีเอส เอ็นเตอร์เทน 925 เป็นช่วงรายการย่อย ของเคบีเอส นิวส์ 9 ออกอากาศเกี่ยวกับบันเทิงเกาหลี และข่าว เคป๊อป
เคบีเอส สปอร์ต 945 เป็นช่วงรายการย่อย ของเคบีเอส นิวส์ 9 ออกอากาศเกี่ยวกับข่าวกีฬา ออกอากาศเฉพาะในช่วงเวลาที่กรุงโซล (21:45 KST)
กรีฑาชิงแชมป์เอเชีย
กรีฑาชิงแชมป์เอเชีย () เป็นการแข่งขันที่จัดโดยสมาคมกรีฑาเอเชีย จัดขึ้นครั้งแรกในปี พ.ศ. 2516 ที่เมืองมาริกินา ประเทศฟิลิปปินส์
เหตุภาพ
เหตุภาพ (อาจเรียกว่า เหตุกรรม หรือ เหตุและผล) เป็นความสัมพันธ์ระหว่างเหตุการณ์หนึ่ง (สาเหตุ) และอีกเหตุการณ์หนึ่ง (ผลลัพธ์) โดยเข้าใจกันว่าเหตุการณ์แรกมีผลให้เกิดเหตุการณ์ที่สอง
ในการใช้ทั่วไป เหตุภาพยังเป็นความสัมพันธ์ระหว่างชุดของปัจจัย (สาเหตุต่าง ๆ) และปรากฏการณ์ (ผลลัพธ์) สิ่งใดที่ส่งผลกระทบต่อผลลัพธ์ถือเป็นปัจจัยต่อผลลัพธ์นั้น ปัจจัยตรงคือปัจจัยที่ส่งผลต่อผลลัพธ์โดยตรง โดยไม่มีปัจจัยอื่นใดเข้ามาข้องเกี่ยว (ปัจจัยที่เข้ามาข้องเกี่ยวบางครั้งเรียกว่า "ปัจจัยระหว่างกลาง") ความเชื่อมโยงระหว่างสาเหตุและผลลัพธ์เช่นนี้อาจเรียกได้ว่าเป็น "causal nexus"
เอ็นเอชเค นิวส์ 7
เอ็นเอชเค นิวส์ 7 () เป็นรายการข่าวภาคเย็น ออกอากาศทางช่องเอ็นเอชเค ของประเทศญี่ปุ่น ออกอากาศครั้งแรกเมื่อวันที่ 5 เมษายน 1993 เวลา 19.00 ถึง 19.30 ตามเวลาในประเทศญี่ปุ่น (JST)
ผู้สำเร็จราชการเครือรัฐออสเตรเลีย
ผู้สำเร็จราชการเครือรัฐออสเตรเลีย () เป็นผู้สำเร็จราชการในประเทศออสเตรเลียแทนพระมหากษัตริย์ออสเตรเลีย ซึ่งปัจจุบันคือสมเด็จพระราชินีนาถเอลิซาเบธที่ 2 พระมหากษัตริย์ทรงแต่งตั้งผู้สำเร็จราชการตามคำกราบบังคมทูลของนายกรัฐมนตรีออสเตรเลีย ผู้สำเร็จราชการเป็นประธานสภาบริหารส่วนกลางและเป็นผู้บัญชาการสูงสุดของกองทัพออสเตรเลีย งานของผู้สำเร็จราชการคือแต่งตั้งรัฐมนตรี แต่งตั้งตุลาการ แต่งตั้งผู้แทนทางทูต อนุมัติกฎหมายที่รัฐสภาเห็นชอบ ออกหมายเลือกตั้ง และมอบเครื่องอิสริยาภรณ์
ตั้งแต่ปี ค.ศ. 1901 จนถึง ค.ศ. 1965 ผู้สำเร็จราชการเกือบทั้งหมดเป็นชนชั้นสูงชาวอังกฤษ ซึ่งประกอบด้วยบารอน 6 คน ไวเคานต์ 3 คน เอิร์ล 2 คน และเจ้าชาย 1 องค์ หลังจากนั้นเป็นต้นมา ผู้สำเร็จราชการทั้งหมดล้วนแต่เป็นชาวออสเตรเลียโดยกำเนิด และมีผู้สำเร็จราชการหนึ่งคนที่เป็นสตรี ส่วนผู้สำเร็จราชการคนปัจจุบันคือ พลเอก เซอร์ปีเตอร์ คอสโกรฟ ซึ่งเป็นอดีตผู้บัญชาการทหารบกออสเตรเลีย
เจมส์ สตอร์ม
เจมส์ อัลเลน คอกซ์ (James Allen Cox) หรือที่รู้จักกันดีภายใต้ชื่อบนสังเวียนว่า เจมส์ สตอร์ม (James Storm) นักมวยปล้ำอาชีพชาวอเมริกัน เกิดวันที่ 1 มิถุนายน ค.ศ. 1977 ปัจจุบันเซ็นสัญญากับGFW เคยจับคู่กับบ็อบบี รูด ในนามของเบียร์มันนี ยังเคยเป็นแชมป์โลก TNAมาแล้ว ในปี 2015 เขาได้มาร่วมปล้ำในNXT ของสมาคมWWE
กรมสรรพสามิต
กรมสรรพสามิต () เป็นหน่วยงานระดับกรม สังกัดกระทรวงการคลัง เป็นหน่วยงานที่ดำเนินการจัดเก็บ ภาษีสรรพสามิต เป็นภาษีที่จัดเก็บจากสินค้าและบริการซึ่งมีเหตุผลสมควรที่จะต้องรับภาระภาษีสูงกว่าปกติ เช่น บริโภคแล้วอาจก่อให้เกิดผลเสียต่อสุขภาพและศีลธรรมอันดี มีลักษณะฟุ่มเฟือย และสินค้าและบริการที่ได้รับผลประโยชน์เป็นพิเศษจากกิจการของรัฐ เป็นต้น
การจัดเก็บภาษีสรรพสามิตในประเทศไทย สันนิษฐานว่ามีการจัดเก็บตั้งแต่สมัยกรุงสุโขทัยเป็นราชธานีแต่ไม่มีหลักฐาน แต่พบหลักฐานปรากฏว่าในสมัยกรุงศรีอยุธยาตอนต้น สมัยพระเจ้าปราสาททอง ราว พ.ศ. 2178 มีกฎหมายลักษณะพระธรรมนูญกำหนดว่าได้เก็บอากรจากสุรา โดยมิได้กำหนดอัตราและวิธีการจัดเก็บอย่างไร แต่ปรากฏหลักฐานชัดเจนในสมัยสมเด็จพระนารายณ์มหาราช
ภาษีสรรพสามิตของไทย มีต้นกำเนิดมาจาก ฝิ่น และสุรา ซึ่งมีหน่วยงานที่รับผิดชอบการจัดเก็บภาษีดังกล่าวแยกจากกัน คือ กรมฝิ่น และกรมสุรา
ใน พ.ศ. 2474 กรมสุราได้รับมอบหมายให้เป็นผู้ควบคุมและจัดเก็บภาษีไม้ขีดไฟที่ทำขึ้นในราชอาณาจักรอีกอย่างหนึ่งด้วย จึงมีการเปลี่ยนชื่อกรมจากเดิมเป็น "กรมสรรพสามิตต์" เมื่อวันที่ 17 กุมภาพันธ์ พ.ศ. 2474 และได้ทรงพระกรุณาโปรดเกล้าฯ แต่งตั้งหม่อมเจ้าจิตรโภคทวี เกษมศรี ดำรงตำแหน่งอธิบดีกรมสรรพสามิตต์ เป็นคนแรก
ในปี พ.ศ. 2476 ได้มีพระราชกฤษฎีกาจัดวางระเบียบกรมในกระทรวงการคลัง ให้แยกงานสรรพสามิตต์และงานฝิ่นออกจากกรมสรรพากร แล้วรวมกันเป็น “กรมสรรพสามิตต์และฝิ่น” และในปีเดียวกันนั้นได้มีพระราชบัญญัติปรับปรุงกระทรวง ทบวง กรม พ.ศ. 2476 ให้แก้นาม “กรมสรรพสามิตต์และฝิ่น” เป็น “กรมสรรพสามิต"
โทมาทีน
โทมาทีน () เป็นสารไกลโคแอลคาลอยด์ที่พบในลำต้นและใบของมะเขือเทศ ("Solanum lycopersicum") มีสูตรเคมีคือ CHNO มีลักษณะเป็นผลึกของแข็งสีขาวที่อุณหภูมิและความดันมาตรฐาน โทมาทีนมีคุณสมบัติฆ่าเชื้อรา และต้านเชื้อจุลินทรีย์ แต่มีจุลินทรีย์บางชนิดที่สามารถสร้างเอนไซม์โทมาทิเนส (tomatinase) เพื่อใช้เปลี่ยนโครงสร้างของโทมาทีนได้
โทมาทีนใช้เป็นตัวทำปฏิกิริยาในการตกตะกอนของคอเลสเตอรอล และเป็นสารเสริมฤทธิ์ (adjuvant) ทางภูมิคุ้มกันที่มีความเกี่ยวข้องกับแอนติเจนโปรตีน
ท่าอากาศยานนานาชาติอังโตนีอู การ์ลูช โชบิง
ท่าอากาศยานนานาชาติอังโตนีอู การ์ลูช โชบิง (), หรือชื่อเก่าที่นิยมเรียกกันคือ ท่าอากาศยานนานาชาติกาเลียโอ เป็นท่าอากาศยานที่ใหญ่ที่สุดของประเทศบราซิล และเป็นหนึ่งในสองท่าอากาศยานของนครริโอเดจาเนโร อย่างไรก็ตาม แม้ว่าสนามบินแห่งนี้จะใหญ่ที่สุดในบราซิลในแง่พื้นที่ แต่ก็มีปริมาณผู้โดยสารมากอยู่ในอันดับ 4 ของประเทศ ซึ่งท่าอากาศยานในบราซิลที่มีผู้โดยสารมากที่สุดคือท่าอากาศยานนานาชาติกัวรูลลูสในเซาเปาโล
สนามบินแห่งนี้เดิมมีชื่อว่า"กาเลียโอ" (Galeão) ซึ่งเป็นชื่อของชายหาดที่อยู่หน้าอาคารผู้โดยสารหลังเก่า ก่อนที่ต่อมาในปี พ.ศ. 2542 จะเปลี่ยนไปตั้งชื่อตาม อังโตนีอู การ์ลูช โชบิง นักร้องผู้บุกเบิกเพลงแนวบอสซาโนวา
แบร์นฮาร์ดที่ 7 แห่งลิพเพอ
แบร์นฮาร์ดที่ 7 แห่งลิพเพอ () ประสูติเมื่อ 4 ธันวาคม ค.ศ. 1428 เป็นผู้ปกครองราชรัฐลิพเพอ ตั้งแต่ปี ค.ศ. 1429 จนกระทั่งเสียชีวิต แบร์นฮาร์ดมีชื่อเล่นว่า "เบลลิโคซุส" ( "ผู้ชื่นชอบในการทำสงคราม")
เขาเป็นบุตรชายคนโตของพระเจ้าซิโมนที่ 5 แห่งลิพเพอ ภรรยาชื่อ มากาเร็ต แห่งเบราน์ชไวน์–กรูเบินฮาเกิน แบร์นฮาร์ด ทรงครองราชย์เมืองลิพเพอ ในปี ค.ศ. 1429 ก่อนวันเกิดปีแรกของเขา ดังนั้น จึงมีการแต่งตั้งผู้สำเร็จราชการ ซึ่งเป็นผู้ปกครองของลุงอ็อตโต ลุงของเขา ภายหลังอ็อตโตเสียชีวิตในปี ค.ศ. 1446 ลุงของเขา หัวหน้าบาทหลวง ดีทริชที่ 2 แห่งโคโลญ ได้รับการแต่งตั้งเป็นผู้สำเร็จราชการ
แบร์นฮาร์ดที่ 7 แห่งลิพเพอสวรรคตเมื่อ 2 เมษายน ค.ศ. 1511 รวมพระชนม์ 82 พรรษา ซิโมนที่ 5 จึงขึ้นครองราชย์เป็นพระมหากษัตริย์แห่งราชรัฐลิพเพอองค์ต่อไป
มอริซ กรีน (นักกรีฑา)
มอริซ กรีน (; 23 กรกฎาคม พ.ศ. 2517 —) เป็นอดีตนักวิ่งระยะสั้นชาวอเมริกัน ถนัดการวิ่งระยะ 100 เมตร และ 200 เมตร เขาได้เหรียญจากกีฬาโอลิมปิก 4 เหรียญ และชิงแชมป์โลกอีก 5 เหรียญ และเขาเป็นอดีตเจ้าของสถิติโลกในระยะ 100 เมตรด้วยเวลา 9.79 วินาที
มอริซ กรีน เกิดในแคนซัสซิตี รัฐแคนซัส และได้เข้าเรียนที่โรงเรียนมัธยมปลายชเลเกิลเอฟแอล "(F. L. Schlagle High School)"
ในปี พ.ศ. 2538 เขาได้มีส่วนร่วมในการแข่งขันระดับนานาชาติครั้งแรกของเขาในการแข่งขันชิงแชมป์โลก ในกอเทนเบิร์ก ประเทศสวีเดน แต่เขาไม่ผ่านการคัดเลือกในรอบก่อนรองชนะเลิศ ในประเภท 100 เมตร
ในปี พ.ศ. 2542 กรีนสามารถคว้าแชมป์ในการแข่งขันชิงแชมป์โลก ในประเภท 100 เมตร นอกจากนี้เขายังได้แชมป์ในประเภท 200 เมตร การแข่งขันกีฬาโอลิมปิกฤดูร้อน 2000 เขาได้รับเหรียญทองโอลิมปิกครั้งแรก แต่ในประเภท 200 เมตร เขามีอาการบาดเจ็บรบกวนจึงทำให้เขาไม่สามารถลงทำการแข่งขันได้
ในปี พ.ศ. 2542 เขาได้สร้างสถิติโลกในระยะ 100 เมตรด้วยเวลา 9.79 วินาที (ความเร็วลม +0.1 เมตร/วินาที) ต่อจากโดโนแวน เบลีย์ ที่ทำไว้ 9.84 วินาที (ความเร็วลม +0.7 เมตร/วินาที) นอกขากนี้กรีนกับเบลีย์ได้สร้างสถิติโลกคู่กันในระยะ 50 เมตร และเขาได้สร้างสถิติโลกในระยะ 60 เมตรด้วยเวลา 6.39 วินาที
ในปี พ.ศ. 2547 ในการแข่งขันโอลิมปิกฤดูร้อน 2004 กรีนได้เพียงเหรียญทองแดงในประเภท 100 เมตร และเหรียญเงินผลัด 4×100 เมตร โดยช้ากว่าทีมชาติสหราชอาณาจักรเพียง 0.01 วินาที
ซะอูด บิน รอชิด อัลมุอัลลา
ซะอูด บิน รอชิด อัลมุอัลลา (เกิดเมื่อวันที่ 1 ตุลาคม 2495) เป็นประมุขแห่งรัฐอุมม์อัลไกไวน์ และยังเป็นสมาชิกสภาสูงสุดของสหรัฐอาหรับเอมิเรตส์ พระองค์เป็นพระราชโอรสของรอชิด บิน อะห์มัด อัลมุอัลลาที่ 3 พระองค์ได้ทรงเป็นผู้ครองรัฐอุมม์อัลไกไวน์ตั้งแต่วันที่ 2 มกราคม พ.ศ. 2552 ภายหลังบิดาสิ้นพระชนม์
เชคซะอูดประสูติเมื่อวันที่ 1 ตุลาคม 2495 ทรงได้รับการศึกษาระดับประถมศึกษาในรัฐอุมม์อัลไกไวน์ ก่อนจะทรงเข้าโรงเรียนมัธยมศึกษาในเลบานอน เขาจบการศึกษาระดับปริญญาตรี สาขาเศรษฐศาสตร์ จากมหาวิทยาลัยไคโร ประเทศอียิปต์ ในปี 2517
เชคซะอูดทรงดำรงตำแหน่งรัฐมนตรีต่างประเทศของสหรัฐอาหรับเอมิเรตส์ในปี 2517 และทรงปฏิบัติงานในศาลประจำรัฐอุมม์อัลไกไวน์ในปี 2520 พระองค์ทรงได้รับการแต่งตั้งเป็นผู้บัญชาการกองตำรวจประจำรัฐอุมม์อัลไกไวน์ในปี 2522 และได้ทรงดำรงตำแหน่งหัวหน้าศาล (ดีวาน) ประจำรัฐอุมม์อัลไกไวน์ และทรงได้รับการสถาปนาเป็นมกุฎราชกุมารในปี 2525
วอลเลย์บอลในเอเชียนเกมส์ 1974
การแข่งขันวอลเลย์บอลในเอเชียนเกมส์ 1974 จัดขึ้นที่ เตหะราน, ประเทศอิหร่าน ทุกแมตช์จะแข่งขันในอัรยาเมหร์สปอร์ตคอมเพล็กซ์
วอลเลย์บอลในเอเชียนเกมส์ 1978
การแข่งขันวอลเลย์บอลในเอเชียนเกมส์ 1978 จัดขึ้นที่ กรุงเทพมหานคร, ประเทศไทย
โรงเรียนกู่สวนแตงพิทยาคม
โรงเรียนกู่สวนแตงพิทยาคม เป็นโรงเรียนรัฐบาลประจำอำเภอบ้านใหม่ไชยพจน์ จังหวัดบุรีรัมย์ เปิดสอนในระดับชั้นมัธยมศึกษา ประเภทสหวิทยา สังกัดสำนักงานเขตพื้นที่การศึกษามัธยมศึกษา เขต 32 สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อ วันที่ 2 มีนาคม พ.ศ. 2527 โรงเรียนมีเนื้อที่ 88 ไร่ 2 งาน 42 ตารางวา บริเวณทิศตะวันออกของโบราณสถานปรางค์กู่สวนแตง ซึ่งเป็นสถานที่ท่องเที่ยวสำคัญของอำเภอบ้านใหม่ไชยพจน์
"โรงเรียนกู่สวนแตงพิทยาคม" ได้รับการอนุมัติให้จัดตั้งเป็นโรงเรียนโดยชวน หลีกภัย รัฐมนตรีว่าการกระทรวงศึกษาธิการ เมื่อวันที่ 2 มีนาคม พ.ศ. 2527 จัดการเรียนการสอนประเภทสหศึกษา สังกัดกองการมัธยมศึกษา กรมสามัญศึกษา กระทรวงศึกษาธิการ เปิดทำการเรียนการสอนเมื่อวันที่ 16 พฤษภาคม พ.ศ. 2527 ผู้บริหารโรงเรียนคนแรกชื่อ เรืองศิลป์ สิริสุวลักษณ์ ผู้อำนวยการโรงเรียนกู่สวนแตงพิทยาคม รักษาการในตำแหน่งครูใหญ่โรงเรียน ต่อมาเมื่อวันที่ 7 มิถุนายน พ.ศ. 2527 กรมสามัญศึกษา ได้แต่งตั้งนายวสินัย เสร็จวัฒนารักษ์ มาดำรงตำแหน่งครูใหญ่เป็นคนแรก จำนวนนักเรียนที่เปิดสอนในปีแรก มีจำนวน 3 ห้องเรียน 151 คน สถานที่เรียนครั้งแรกได้อาศัยศาลาวัดราษฎร์ศรัทธาธารและหอประชุมโรงเรียนบ้าน ก.ม.ศูนย์ เป็นสถานที่เรียนในช่วงแรก และได้รับความอนุเคราะห์ครูจากโรงเรียนพุทไธสง จำนวน 5 คน มาจัดทำการเรียนการสอนชั่วคราว ต่อมากรมสามัญศึกษาได้บรรจุครูจำนวน 6 คน มาปฏิบัติหน้าที่ในการเรียนการสอนนักเรียนเป็นการถาวร ในเดือนกันยายน พ.ศ. 2527 และได้ย้ายมาจัดตั้งโรงเรียนในที่ดินสาธารณประโยชน์ จำนวน 88 ไร่ 2 งาน 42 ตารางวา บริเวณทิศตะวันออกของโบราณสถานปรางค์กู่สวนแตง จนถึงปัจจุบัน
วันที่ 7 กรกฎาคม พ.ศ. 2547 โรงเรียนกู่สวนแตงพิทยาคม ได้ย้ายมาสังกัดสำนักงานเขตพื้นที่การศึกษาบุรีรัมย์ เขต 4 สำนักงานคณะกรรมการการศึกษาขั้นพื้นฐาน กระทรวงศึกษาธิการ
ปี พ.ศ. 2554 โรงเรียนกู่สวนแตงพิทยาคม ได้ย้ายมาสังกัดสำนักงานเขตพื้นที่การศึกษามัธยมศึกษา เขต 32 สำนักงานคณะกรรมการการศึกษาขั้นพื้นฐาน กระทรวงศึกษาธิการ
ปัจจุบันโรงเรียนกู่สวนแตงพิทยาคม ตั้งอยู่เลขที่ 120 หมู่ที่ 1 ชุมชน ก.ม.ศูนย์ ถนนอรุณประเสริฐ ตำบลหนองแวง อำเภอบ้านใหม่ไชยพจน์ จังหวัดบุรีรัมย์ เปิดทำการเรียนการสอนตั้งแต่ระดับมัธยมศึกษาปีที่ 1-6 มีเขตพื้นที่บริการการศึกษา ครอบคลุมพื้นที่อำเภอบ้านใหม่ไชยพจน์ทั้งอำเภอ
กองทัพแห่งชาติเขมร
กองทัพแห่งชาติเขมร ( FANK), เป็นกำลังทหารแห่งชาติของสาธารณรัฐเขมร ระหว่าง ค.ศ. 1970 ถึง ค.ศ.1975 โดยมีรากฐานมาจากกองทัพกัมพูชา (; FARK) โดยรับแบบธรรมเนียมทางทหารมาจากกองทัพฝรั่งเศส.
กองทัพปฎิวัติประชาชนกัมพูชา
กองทัพปฏิวัติประชาชนกัมพูชา หรือ กองทัพปฏิวัติประชาชนเขมร, (KPRAF) เป็นกำลังทหารแห่งชาติของสาธารณรัฐประชาชนกัมพูชา, "โดยพฤตินัย" ระหว่าง ค.ศ. 1979-1990.
ในปีค.ศ. 1989 ได้เปลี่ยนชื่อเป็นกองทัพประชาชนกัมพูชา (CPAF) พร้อมกับได้มีการแก้ไขสัญลักษณ์ที่ใช้ในกองทัพ. ต่อมาได้มีการจัดระเบียบใหม่และยกสถานะเป็นกองทัพกัมพูชา.
กรมอนามัย
กรมอนามัย () เป็นหน่วยงานของรัฐบาลไทย ระดับกรม สังกัดกระทรวงสาธารณสุข ตั้งอยู่ที่ถนนติวานนท์ ตำบลตลาดขวัญ อำเภอเมืองนนทบุรี จังหวัดนนทบุรี
พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าให้ตราพระราชบัญญัติปรับปรุงกระทรวง ทบวง กรม พ.ศ. ๒๔๙๕ ดังประกาศในราชกิจจานุเบกษา เล่ม ๖๙ ตอนที่ ๑๖ วันที่ ๑๑ มีนาคม ๒๔๙๕ โดยเปลี่ยนชื่อจากกระทรวงการสาธารณสุข เป็นกระทรวงสาธารณสุข และกรมสาธารณสุข เป็นกรมอนามัย ซึ่งพระราชบัญญัติดังกล่าวมีผลบังคับใช้นับแต่วันถัดจากวันประกาศในราชกิจจานุเบกษาเป็นต้นไป ด้วยเหตุนี้กรมอนามัยจึงถือเอาวันที่ ๑๒ มีนาคม ๒๔๙๕ เป็นวันสถาปนากรมอนามัย
กรมอนามัย กระทรวงสาธารณสุข มีพัฒนาการมาเป็นเวลายาวนาน มีการเปลี่ยนแปลงอำนาจหน้าที่การบริหารจัดการและการแบ่งส่วนราชการให้เหมาะสมสอดคล้องกับสภาพเศรษฐกิจ สังคม การปกครองและสิ่งแวดล้อม และที่สำคัญคือให้เท่าทันกับสภาพปัญหาสาธารณสุขและระบบสุขภาพในยุคโลกาภิวัตน์ ในปีพ.ศ. ๒๕๔๕ รัฐบาลมีนโยบายปฏิรูประบบราชการ จึงมีการถ่ายโอนบุคลากรและภารกิจบางส่วนของกรมอนามัยให้กับกระทรวงทรัพยากรธรรมชาติ และสิ่งแวดล้อม ตามกฎกระทรวงแบ่งส่วนราชการกรมอนามัย กระทรวงสาธารณสุข พ.ศ. ๒๕๔๕ ประกาศ ณ วันที่ ๙ ตุลาคม ๒๕๔๕
ปัจจุบัน กรมอนามัยมีภารกิจและหน้าที่รับผิดชอบตามกฎกระทรวงแบ่งส่วนราชการกรมอนามัย กระทรวงสาธารณสุข พ.ศ. ๒๕๕๒ ดังประกาศในราชกิจจานุเบกษา เล่มที่ ๑๒๖ ตอนที่ ๙๘ ณ วันที่ ๒๘ ธันวาคม ๒๕๕๒
กรมอนามัยเป็นองค์กรหลักของประเทศในการอภิบาลระบบส่งเสริมสุขภาพและระบบอนามัยสิ่งแวดล้อมเพื่อประชาชนสุขภาพดี
ทำหน้าที่ในการสังเคราะห์ใช้ความรู้และดูภาพรวม เพื่อกำหนดนโยบายและออกแบบระบบส่งเสริมสุขภาพและอนามัยสิ่งแวดล้อม โดยการประสานงาน สร้างความร่วมมือและกำกับดูแลเพื่อให้เกิดความรับผิดชอบต่อการดำเนินงาน
HEALTH
บอยเฟรนด์
บอยเฟรนด์ () หมายถึง เพื่อนชาย เพื่อนเพศชายที่มีความสัมพันธ์เชิงรักใคร่หรือทางเพศ
นอกจากนี้ บอยเฟรนด์ อาจหมายถึง
อีปอลิต แมฌ-มูเรียส
อีปอลิต แมฌ-มูเรียส (; 24 ตุลาคม ค.ศ. 1817 – 31 พฤษภาคม ค.ศ. 1880) เป็นนักเคมีชาวฝรั่งเศส เกิดในปี ค.ศ. 1817 ที่เมืองดรากีญ็อง (Draguignan) เขามีชื่อเกิดว่า "อีปอลิต แมฌ" แต่ภายหลังนำนามสกุลของมารดามาต่อท้าย เมื่ออายุได้ 21 ปี แมฌทำงานที่ร้านขายยาของโรงพยาบาลออแตล-ดีเยอและเริ่มตีพิมพ์ผลงานด้านเคมี
ช่วงคริสต์ทศวรรษ 1860 แมฌหันมาสนใจการแปรรูปไขมัน จนในปี ค.ศ. 1869 เขาได้คิดค้นเนยเทียมหรือมาร์การีน จากการผสมไขมันวัวและนมขาดมันเนย ผลงานดังกล่าวทำให้แมฌได้รับพระราชทานรางวัลจากจักรพรรดินโปเลียนที่ 3 สองปีต่อมา เขาขายสิทธิบัตรให้กับบริษัทของอันโตนียึส โยฮันเนิส ยืร์เคินส์ (Antonius Johannes Jurgens) นักธุรกิจชาวดัตช์ ซึ่งต่อมารวมกิจการกับบริษัทอื่นกลายเป็นบริษัทยูนิลีเวอร์ในปัจจุบัน
แมฌเสียชีวิตที่กรุงปารีสในปี ค.ศ. 1880
ขุนลัวะอ้ายก้อม
ขุนลัวะอ้ายก้อม เป็นผีหลวงหรือผีใหญ่ที่ดูแลบริเวณพระธาตุช่อแฮทั้งหมดตามความเชื่อของชาวแพร่ โดยในบริเวณนี้เดิมเป็นที่อยู่ของชาวลัวะมาก่อน ในตำนานพระธาตุช่อแฮ ขุนลัวะได้เกิดแรงศรัทธาจากการที่พระพุทธเจ้าฉันหมากที่ทำให้เมาโดยไม่เป็นอันตราย พระพุทธเจ้าได้มอบเส้นเกศาให้ขุนลัวะ ขุนลัวะจึงนำมาใส่ผอบฝังไว้ ต่อมาเมื่อพระพุทธเจ้าปรินิพพานจึงได้นำพระธาตุส่วนกระดูกศอกข้างซ้ายมาไว้ที่นี่
ศาลของขุนลัวะอ้ายก้อมอยู่ในปริเวณใกล้เคียงกับพระธาตุช่อแฮ ทุกปีก่อนถึงงานไหว้พระธาตุช่อแฮในวันขึ้นห้าค่ำ เดือนหกเหนือ จะมีพิธีไหว้ขุนลัวะอ้ายก้อม ของไหว้ที่สำคัญคือหมากพลู ข้าวตอก ดอกไม้ ข้าวสาร เหล้า และน้ำเขียว
วัดศรีชุม (จังหวัดแพร่)
วัดศรีชุม เป็นวัดในจังหวัดแพร่ อยู่ทางตะวันตกเฉียงเหนือของคุ้มเจ้าหลวง บนถนนเจริญเมืองใกล้ประตูศรีชุม เป็นวัดเก่า ภายในวัดมีพระพุทธรูปยืนแบบสุโขทัย มีพระเจดีย์ทรงปราสาทยอดทรงระฆังแบบล้านนา วัดนี้เคยมีชื่อเสียงทางวิปัสสนา เจ้ากาวิละจากลำปางเคยบวชเรียนที่วัดนี้เมื่อ พ.ศ. 2302 ก่อนจะกลับไปครองเมืองลำปาง ครูบาอุตมา เคยเป็นเจ้าอาวาสวัดนี้ ครูบากัญจนอรัญญวาสีมหาเถรเคยอุปสมบทและบวชเรียนที่วัดนี้
วิชิต ไพรอนันต์
วิชิต ไพรอนันต์ (Vichit Praianan) หรือชื่อในวงการมวยไทยคือ วิชิต ลูกบางปลาสร้อย เจ้าของฉายา ฉลามขาว เกิดเมื่อ 16 ตุลาคม พ.ศ. 2494 ที่จังหวัดชลบุรีเป็นนักมวยสากลสมัครเล่นชาวไทยติดทีมชาติไทยเข้าแข่งขันกีฬาโอลิมปิก พ.ศ. 2515 ที่ มึนเชน ในรุ่นไลท์เวท รอบแรก ได้บาย รอบสอง แพ้ เจมส์ บุสเซเม ที่ เยอรมันตะวันตก เมื่อ 1 กันยายน พ.ศ. 2515 นอกจากนั้น ยังได้เหรียญเงินในกีฬาเอเชียนเกมส์ ครั้งที่ 8 ที่ ประเทศไทย พ.ศ. 2521 ในรุ่นรุ่นไลท์เวลเตอร์เวท และได้เหรียญทองซีเกมส์ครั้งที่ 7 ที่ประเทศสิงคโปร์ พ.ศ. 2516 ในรุ่นไลท์เวลเตอร์เวท
วิชิตเกิดในครอบครัวนักมวยอย่างแท้จริงเพราะพี่น้อง 10 จาก 11 คนเป็นนักมวยไทยอาชีพเขามีพี่ชายเป็นอดีตยอดมวยไทยคนหนึ่งในยุคเมื่อกว่า 40 ปีที่แล้วคือ วิสันต์ ไกรเกรียงยุค เจ้าของฉายา สุริยาบ้าเลือด และมีน้องชายที่เป็นโปรโมเตอร์มวยชื่อดังคือ วิรัตน์ ไพรอนันต์ แห่งศึกไพรอนันต์ส่วนฉายาฉลามขาวถูกตั้งตามถิ่นกำเนิดและสีผิวคือเกิดที่ชลบุรีซึ่งเป็นเมืองชายทะเลและมีผิวขาวอีกทั้งเพื่อให้สอดคล้องกับอีกหนึ่งยอดมวยแห่งค่ายลูกบางปลาสร้อยคือ คงเดช ลูกบางปลาสร้อย เจ้าของฉายา ฉลามดำ ที่เกิดที่ชลบุรีเหมือนกันแต่สีผิวคล้ำ
ระเบียบ แสงนวล
ระเบียบ แสงนวล (Rabieb Sangnual) เกิดเมื่อ 11 พฤษภาคม พ.ศ. 2493 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2515 ที่ มึนเชน ในรุ่นเวลเตอร์เวท รอบแรกได้บาย รอบที่สอง ชนะ คาร์ล กัชวินด์ ที่สวิตเซอร์แลนด์ เมื่อ 30 สิงหาคม พ.ศ. 2515 รอบสาม แพ้ กึนเทร์ ไมเออร์ จากเยอรมันตะวันตก เมื่อ 1 กันยายน พ.ศ. 2515 ได้เหรียญเงินเอเชียนเกมส์ ครั้งที่ 8 ที่ ประเทศไทย พ.ศ. 2521 ในรุ่นไลท์มิดเดิลเวท และได้เหรียญทองซีเกมส์ครั้งที่ 6 ที่ประเทศมาเลเซีย พ.ศ. 2514 ในรุ่นไลท์มิดเดิลเวท และได้เหรียญทองในรุ่นเดียวกันนี้อีกในซีเกมส์ครั้งที่ 7 ที่ประเทศสิงคโปร์ พ.ศ. 2516 และซีเกมส์ครั้งที่ 9 ที่ ประเทศมาเลเซีย พ.ศ. 2520